text: Օգոստոսի 26, տարվա 238-րդ (նահանջ տարիներին՝ 239-րդ) օրն է։ Տարվա ավարտին մնում է 127 օր։ Դեպքեր 1382՝ մոնղոլների Թոխթամիշ խանը զավթում է Մոսկվան 1847 - Միացյալ Նահանգներից եկած ներգաղթյալները հիմնում են սեւամորթ աֆրիկացիների առաջին անկախ Լիբերիա պետությունը 1883 - Ճավա եւ Սումատրա կղզիներում Կրակատաու հրաբխից առաջացած ցունամիի զոհ է դառնում 36 հազ. մարդ 1926՝ բացվում է Արզնիի առողջարանը 1944 - Շառլ դը Գոլը մտնում է Փարիզ 1977 - Քվեբեքի Ազգային Ժողովն ընդունում է «Ֆրանսերենի խարտիան» 1978՝ «Սոյուզ 31» տիեզերանավով թռչելով, Զիգմունդ Յենը Sigmund Jähn դառնում է առաջին գերմանացի տիեզերագնացը 2008 - Ռուսաստանի Դաշնության նախագահ Դմիտրի Մեդվեդեւը ստորագրում է Աբխազիայի եւ Հարավային Օսիայի անկախությունը ճանաչող հրամանագիր Ծնունդներ 1743 - Անտուան Լորան Լավուազիե (ֆրանսերեն անունը՝ Antoine-Laurent de Lavoisier, Ֆրանսիական հեղափոխությունից հետո՝ Antoine Lavoisier) ազնվական ծագումով ֆրանսիացի քիմիկոս 1789 - Աբբաս-Միրզա, իրանցի պետական եւ ռազմական գործիչ, եղել է Ատրպատականի նահանգապետ 1805 - Մոդեստ Բոգդանովիչ, ռուսական ռազմական պատմաբան,գեներալ-լեյտենանտ 1880 - Գիյոմ Ապոլիներ Guillaume Apollinaire լեհական ծագումով ֆրանսիացի բանաստեղծ, գրող եւ թատերագիր 1914 - Խուլիո Կորտասար Julio Cortázar արգենտինացի գրող 1925 - Գուրգեն Առաքելյան, արձակագիր 1926 - Անահիտ Ցիցիկյան վիրտուոզ ջութակահարուհի 1935 - Ալբերտ Յավուրյան, կինոօպերատոր 1936 - Ժան Հակոբյան, կենսատեխնոլոգ 1938 - Միքայել Հովհաննիսյան, նկարիչ 1944 - Պատրիկ Դեւեջյան, ֆրանսիացի ականավոր քաղաքական գործիչ 1945 - Ռուբեն Աղուզումցյան, հոգեբան 1949 - Լեոն Ռեդբոուն (Ծնված՝ Տիգրան Կոպալեան Dikran Gobalian) ամերիկացի բլյուզ եւ ջազ նվագող եւ երգիչ 1964 - Մեհրիբան Ալիեւա Mehriban Arif qızı Əliyeva ադրբեջանցի հասարակական եւ քաղաքական գործիչ, Ադրբեջանի նախագահ Իլհամ Ալիեւի կինը 1975 - Հայկ Դեմոյան, պատմաբան, Հայոց Ցեղասպանության թանգարան-ինստիտուտի տնօրեն 1976՝ (Ստեփանակերտում) Ալեքսանդր Աբրահամյան Արցախի պաշտպանության բանակի (ԱՊԲ) հրամանատար (մ. 2008 թ.) Զեմֆիրա Րամազանովա Земфира թաթարական ծագումով ռուսաստանցի րոք երգչուհի 1977 - Հրաչյա Պետրոսյանց, ռազմական փորձագետ, Արցախի պատերազմի մասնակից 1979 - Հակոբ Պապիկյան (հայտնի է նաեւ որպես Ժակ) հեռուստահաղորդավար 1980 - Քրիս Փայն Chris Pine ամերիկացի դերասան 1986 - Վահե Մեհրաբյան, ֆուտբոլիստ 1989 - Ջեյմս Հարդեն James Harden ամերիկացի բասկետբոլիստ Մահեր 1342 - Կիլիկյան Հայաստանի թագավոր Լեւոն Դ 1666 - հոլանդացի նկարիչ Ֆրանս Հալս 1850 - Ֆրանսիայի թագավոր Լուի Ֆիլիպ I 1892 - հայ գրող Ռափայել Պատկանյան 1910 - ամերիկացի փիլիսոփա եւ հոգեբան Վիլյամ Ջեյմս 1915 - Հայերի ցեղասպանության ժամանակ սպանված մտավորականներ՝ բանաստեղծ եւ գրական հասարակական գործիչ Դանիել Վարուժան բանաստեղծ, արձակագիր եւ բժիշկ Ռուբեն Սեւակ 1945 - հրեական ծագումով ավստրիացի գրող եւ հումանիստ Ֆրանց Վերֆել, գրել է «Մուսա լեռան քառասուն օրը» վեպը 1961 - Անդրեյ Բաղդասարով, հայ թերապեւտ, արյունաբան։ Բժշկական գիտությունների դոկտոր, պրոֆեսոր։ ՌԽՖՍՀ գիտությունների վաստակավոր գործիչ 1977 - հայ խորհրդային միջատաբան Գեդեոն Մարջանյան Արցախի պատերազմում զոհված մարտիկներ՝ 1994 - Գագիկ Անդրյան 2006 - Սիլվա Կապուտիկյան, հայ գրող ու բանաստեղծուհի, հասարակական գործիչ Տոներ ՝ Հերոսների օր ՝ Ապաշխարանքի օր ՝ Անկախության օր ՝ Անկախության օր ՝ Անկախության օր ՝ Զինված ուժերի օր Ծանոթագրություններ


source: fineweb

text: Կառնոտիտ Կառնոտիտ (ֆրանս. քիմիկոս Ա. Կառնոյի (A. Carnot) ազգանվամբ), միներալ ուրանային փայլարիկների խմբից՝ K2 (UO2)2 V2O8 x 3H2O բյուրեղյա գիտական համակարգը մոնոկլինային է։ Բյուրեղները հազվադեպ են։ Սովորաբար առաջացնում է հատիկային եւ փոշենման ագրեգատներ։ Գույնը՝ վառ դեղին։ Կարծրությունը՝ 2-2.5, խտությունը՝ 4460 կգ/մ3։ Խիստ ռադիոակտիվ է։ Հանդիպում է ուրան - վանադիումային հանքավայրրերի օքսիդացման զոնայում, ավազաքարերում։ Հանքավայրեր կան ԱՄՆ-ում, Ավստրալիայում։ Ուրանի եւ վանադիումի արժեքավոր հանքանյութ է։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։|


source: CulturaX

text: Ջերմաստիճան - Վիքիպեդիա՝ ազատ հանրագիտարան Ջերմաստիճանը տաքի եւ սառի կամ ջերմության [1]չափողական մեծություն է։ Սառը մարմինները ունեն ցածր ջերմաստիճան, տաք մարմինները ունեն ավելի բարձր ջերմաստիճան։ Ջերմությունը բարձր ջերմաստիճան ունեցող մարմնից ինքնաբերաբար անցնում է ցածր ջերմաստիճան ունեցող մարմնին, ինչի հետեւանքով ջերմաստիճանների տարբերությունը փոքրանում է, եւ վերջիվերջո, վերանում։ Այս դեպքում ասում են, որ մարմինները գտնվում են ջերմային հավասարակշռության վիճակում։ Երկրի ջերմաստիճանի փոփոխությունը տարվա ընթացքում Որեւէ մարմնի ջերմաստիճանը քառակուսային օրենքով կախված է այդ մարմինը կազմող մասնիկների միջին արագությունից, այսինքն՝ համեմատական է մասնիկների միջին կինետիկ էներգիային։ Ձեւականորեն ջերմաստիճանը որոշվում է որպես ներքին էներգիայի ածանցյալ ըստ էնտրոպիայի։ Ջերմաստիճանը չափվում է ջերմաչափերով, որոնք կարող են սանդղավորված լինել տարբեր ջերմաստիճանային սանդղակներով։ Սպիտակուցի ալֆա-պարույրի մի հատվածի ջերմային տատանումները։ Տատանումների լայնույթը ջերմաստիճանին զուգընթաց աճում է: Ջերմաստիճանը կարեւոր դեր է խաղում բնական գիտությունների մի շարք բնագավառներում, որոնցից են ֆիզիկան, աշխարհագրությունը, քիմիան, կենսաբանությունը եւ մթնոլորտային գիտությունները։ ) 1 Կիրառությունը գիտության մեջ 1.1 Աստղաֆիզիկա 2 Թերմոդինամիկական մոտեցում 3 Վիճակագրական մեխանիկայի մոտեցում 4 Ջերմաստիճանի չափում 5 Ջերմաստիճանի չափման միավորներ եւ սանդղակներ 5.1 Կելվինի սանդղակ 5.2 Ցելսիուսի սանդղակ 5.3 Ֆարենհայտի սանդղակ 5.4 Ռեոմյուրի սանդղակ 5.5 Կապը տարբեր սանդղակների միջեւ 6 Ջերմային շարժման էներգիան բացարձակ զրոյում 6.1 Ջերմաստիճան եւ ճառագայթում 7 Ուշագրավ ջերմաստիճաններ Կիրառությունը գիտության մեջԽմբագրել Նյութի բազմաթիվ ֆիզիկական հատկություններ, ներառյալ հեղուկ, պինդ, գազային կամ պլազմային փուլերը, խտությունը, լուծելիությունը, հագեցած գոլորշին, էլեկտրահաղորդականությունը եւ այլն կախված են ջերմաստիճանից։ Ջերմաստիճանը կարեւոր դեր է խաղում նաեւ քիմիական ռեակցիաների մեջ։ Դա է պատճառը, որ մարդու մարմնի մեխանիզմները բնականոն գործում են 310 Կ ջերմաստիճանում, մինչդեռ ընդամենը մի քանի աստիճանով բարձր ջերմաստիճանները կարող են առաջ բերել ծանր հետեւանքների հանգեցնող վտանգավոր ռեակցիաներ։ Ջերմաստիճանով է որոշվում նաեւ մարմինների մակերեւույթից առաքվող ջերմային ճառագայթումը։ Այս երեւույթի քաջ հայտնի կիրառություններից է շիկացման լամպը, որում վոլֆրամի թելիկը էլեկտրականության օգնությամբ տաքացվում է մինչեւ որոշակի ջերմաստիճան, որի դեպքում սկսում է ճառագայթել տեսանելի լույս։ ԱստղաֆիզիկաԽմբագրել Ջերմաստիճան աստղաֆիզիկայում, երկնային մարմինների եւ, ընդհանրապես, միջավայրի ջերմային վիճակը եւ ճառագայթումը բնորոշող մեծություն։ Երկնային մարմինների ջերմաստիճանը որոշվում է դրանց ճառագայթումն ուսումնասիրելու միջոցով։ Ենթադրվում է, որ միջավայրը գտնվում է թերմոդինամիկական հավասարակշռության մեջ, որի համար կիրառելի են բացարձակ սեւ մարմնի ճառագայթման օրենքները։ Քանի որ երկնային օբյեկտներում (աստղեր, միգամածություններ եւ այլն) գոյություն ունեցող պայմանները խիստ տարբեր են թերմոդինամիկական հավասարակշռությունից, ապա տարբեր մեթոդներով ջերմաստիճանի որոշման արդյունքները կարող են զգալի չափով տարբերվել։ Աստղաֆիզիկայում օգտագործվում են ջերմաստիճանների հետեւյալ տեսակները։ Էֆեկտիվ ջերմաստիճան, այնպիսի բացարձակ սեւ մարմնի ջերմաստիճան, որի յուրաքանչյուր 1 ԱէԲ ամբողջ սպեկտրում ճառագայթում է տվյալ մարմնի 1 սմ քառակուսիից ճառագայթած էներգիայի հոսքին հավասար էներգիա։ Պայծառային ջերմաստիճանը բնորոշվում է նույն ձեւով, երբ հոսքը վերաբերում է սպեկտրում տվյալ ալիքի երկարությանը։ Այս ջերմաստիճան հաճախ օգտագործվում է ռադիոաստղագիտությունում։ Գոլնային ջերմաստիճան վերաբերում է այն դեպքին, երբ բացարձակ սեւ մարմնի եւ տվյալ մարմնի սպեկտրների միեւնույն հատվածներում էներգիաների հարաբերական բաշխումներն համընկնում են։ Կինետիկ ջերմաստիճանը համեմատական է մեկ մասնիկի միջին կինետիկ էներգիային, մասնավոր դեպքում, երբ մասնիկներն էլեկտրոններ կամ իոններ են, ջերմաստիճան կոչվում է էլեկտրոնային կամ իոնային։ Գրգռման ջերմաստիճանը պարամետր է, որը բնութագրում է ատոմների բաշխումն ըստ գրգռման վիճակների (էլեկտրոնային էներգետիկական մակարդակների «բնակվածություն»)։ Իոնացման ջերմաստիճանը՝ նյութի իոնացման աստիճանը բնութագրող պարամետր է, որը որոշվում է ըստ սպեկտրային գծերի հարաբերական ինտենսիվության։ Երկնային մարմինների ջերմաստիճանների որոշման եղանակները կիրառվում են ըստ տվյալ միջավայրի ֆիզիկական հատկությունների։ Այդ պատճառով աստղերի եւ, օրինակ, նոսր գազային միգամածությունների ջերմաստիճանների որոշման եղանակները տարբեր են[2]։ Թերմոդինամիկական մոտեցումԽմբագրել Երկրագնդի տարեկան միջին ջերմաստիճանը (ցելսիուսներով) Ջերմաստիճանը թերմոդինամիկայում ուսումնասիրվող հիմնական մեծություններից է։ Թերմոդինամիկան հետազոտում է ջերմության եւ աշխատանքի կապը՝ օգտագործելով հատուկ սանդղակ, որը կոչվում է բացարձակ ջերմաստիճան։ Թերմոդինամիկական տերմիններով ջերմաստիճանը մակրոսկոպիկ, ինտենսիվ փոփոխական է, քանի որ կախված է մարմինը կազմող մասնիկներից՝ լինեն դրանք ատոմներ, մոլեկուլներ թե էլեկտրոններ։ Այլ կերպ ասած՝թերմոդինամիկական հավասարակշռության մեջ գտնվող մարմնի ջերմաստիճանը նույնն է մարմինը կազմող բոլոր մասնիկների կամ մասերի համար եւ հավասար չէ դրանց առանձին ջերմաստիճանների գումարին։ Վիճակագրական մեխանիկայի մոտեցումԽմբագրել Վիճակագրական մեխանիկան տալիս է ջերմաստիճանի միկրոսկոպիկ մեկնաբանությունը՝ ընդունելով, որ մակրոսկոպիկ համակարգը կազմված է տարբեր տիպի մասնիկներից (օրինակ՝ ատոմներից եւ իոններից) եւ որ նույն տեսակի մասնիկները նման են միմյանց։ Այն բացատրում է մակրոսկոպիկ երեւույթը մոլեկուլների եւ իոնների մեխանիկայի հասկացություններով եւ կինետիկ տեսությամբ։ Վիճակագրական մեխանիկայում մասնիկների փոխարեն օգտագործվում են նրանց ազատության աստիճանները։ Մոլեկուլային մակարդակով ջերմաստիճանը նյութը կազմող մասնիկների շարժման հետեւանքն է։ Շարժվող մասնիկներն օժտված են կինետիկ էներգիայով։ Շարժման եւ կինետիկ էներգիայի աճի հետ բարձրանում է ջերմաստիճանը։ Շարժում կարող է լինել մասնիկների համընթաց շարժումը, մոլեկուլային տատանումներով պայմանավորված մասնիկի էներգիան կամ էլեկտրոնի գրգռումը էներգիական մակարդակում։ Չնայած համընթաց ջերմային շարժումները ուղղակիորեն չափելու համար անհրաժեշտ են հատուկ լաբորատորային սարքավորումներ, հեղուկում գտնվող փոքր մասնիկների հետ ատոմների կամ մոլեկուլների ջերմային բախումների հետեւանքով առաջացած Բրոունյան շարժումը հնարավոր է տեսնել սովորական միկրոսկոպով։ Ատոմների ջերմային շարժումները շատ արագ են, եւ դրանք նկատելու համար անհրաժեշտ են բացարձակ զրոյին մոտ ջերմաստիճաններ։ Մոլեկուլը (օրինակ, թթվածինը՝ O2) ավելի շատ ազատության աստիճաններ ունի քան ատոմը եւ մասնակցում է ինչպես համընթաց, այնպես էլ պտտական եւ տատանողական շարժումների։ Տաքանալու արդյունքում ջերմաստիճանը աճում է, քանի որ աճում է մոլեկուլների համընթաց շարժման միջին էներգիան։ Աճում է նաեւ տատանողական եւ պտտական մոդերի էներգիան։ Ուստի երկատոմ գազի ջերմաստիճանը բարձրացնելու համար կպահանջվի ավելի շատ էներգիա, այսինքն՝ երկատոմ գազն ավելի մեծ ջերմունակություն ունի, քան միատոմ գազը։ Սառեցման պրոցեսը համարժեք է համակարգից ջերմային էներգիան վերցնելուն։ Եթե այլեւս հնարավոր չէ էներգիա վերցնել, ուրեմն համակարգը գտնվում է բացարձակ զրոյում, որին հնարավոր չէ հասնել փորձնականորեն։ Բացարձակ զրոն թերմոդինամիկական ջերմաստիճանային սանդղակի (բացարձակ ջերմաստիճան) զրոն է։ Եթե հնարավոր լինել համակարգը սառեցնել մինչեւ բացարձակ զրո, համակարգը կազմող բոլոր մասնիկների շարժումը կդադարեր եւ համակարգը կգտնվեր դասական իմաստով կատարյալ դադարի վիճակում։ Սակայն քվանտամեխանիկական նկարագրությամբ նյութը նույնիսկ բացարձակ զրոյում օժտված է զրոյական տատանումների էներգիայով` անորոշությունների սկզբունքի համաձայն։ Ջերմաստիճանի չափումԽմբագրել Ցելսիուսի սանդղակով ջերմաչափ Թերմոդինամիկական ջերմաստիճանի չափման համար ընտրվում է ջերմաչափային նյութի որեւէ պարամետր, որի չափումը միարժեքորեն կապվում է ջերմաստիճանի չափման հետ։ Թերմոդինամիկական ջերմաչափի դասական օրինակ է գազային ջերմաչափը, որում ջերմաստիճանը որոշվում է հաստատուն ծավալում գտնվող գազի ճնշումը չափելու միջոցով։ Կիրառվում են նաեւ ճառագայթային, աղմուկային, ակուստիկական ջերմաչափեր։ Թերմոդինամիկական ջերմաչափը շատ բարդ սարք է, որը հնարավոր չէ օգտագործել գործնական նպատակների համար։ Այդ պատճառով չափումների մեծ մասն իրականացվում է գործնական ջերմաչափերի միջոցով, որոնք երկրորդական են, քանի որ չեն կարող նյութի որեւէ հատկություն անմիջականորեն կապել ջերմաստիճանի հետ։ Որեւէ մարմնի ջերմաստիճանը չափելու համար այն պետք է կոնտակտի մեջ դնել «փորձող» մարմնի՝ ջերմաչափի հետ։ Ջերմաչափի զանգվածը չպետք է մեծ լինի, հակառակ դեպքում զանգվածեղ ջերմաչափը կփոխի այն մարմնի ջերմաստիճանը, որի հետ գտնվում է ջերմային կոնտակտի մեջ։ Ջերմաչափը ֆիքսում է իր սեփական ջերմաստիճանը, որը իր հետ թերմոդինամիկական հավասարակշռության վիճակի մեջ գտնվող մարմնի ջերմաստիճանն է։ Ջերմաստիճանի չափման միջոցները հաճախ սանդղավորվում են ըստ Ցելսիուսի կամ Ֆարենհայտի սանդղակների։ Ամենաճշգրիտ գործնականում կիրառվող ջերմաչափը պլատինային դիմադրության ջերմաչափն է[3]։ Ջերմաստիճանի չափման նորագույն եղանակները հիմնված են լազերային ճառագայթման պարամետրերի չափումների վրա[4]։ Ջերմաստիճանի չափման միավորներ եւ սանդղակներԽմբագրել Աշխարհում ամենալայն կիրառությունն ունի Ցելսիուսի սանդղակը (°C)։ Այն ունի նույն աստիճանային բաժանումները, ինչ եւ գիտնականների կողմից օգտագործվող Կելվինի սանդղակը։ Վերջինիս զրոն համապատասխանում է Ցելսիուսի սանդղակով ջրի սառչելու ջերմաստիճանին (մեկ մթնոլորտ ճնշման տակ)` 0 ° C = 273,15 Կ[5]։ Միացյալ Նահանգներում օգտագործվում է Ֆարենհայտի սանդղակը, ըստ որի ջրի սառչելու ջերմաստիճանը 32 °F է, եռմանը` 212 °F (մեկ մթնոլորտ ճնշման տակ)։ Գիտական ջերմաստիճանային չափումների համար Միավորների միջազգային համակարգը (ՄՀ) թերմոդինամիկական ջերմաստիճանի սանդղակի միավորը որոշելու համար որպես կողմնորոշիչ կետ ընդունում է ջրի եռակի կետը։ Այս ընտրությունը հիմնավորված է նրանով, որ ի տարբերություն սառչելու եւ եռման ջերմաստիճանների, եռակի կետում ջերմաստիճանը անկախ է ճնշումից։ Պատմական պատճառներով ջրի եռակի կետը համարվում է 273,16 միավոր։ Այդ միավորը կոչվում է կելվին (Կ)` սանդղակը հորինող շոտլանդացի ֆիզիկոս Կելվինի պատվին։ Բացարձակ զրոն սահմանվում է ճշգրիտ 0 Կելվին, որը հավասար է −273,15 °C կամ −459,68 °F: Քանի որ ջերմաստիճանը մոլեկուլների կինետիկ էներգիան է, ավելի բնական կլիներ այն չափել էներգիական միավորներով (ՄՀ միավորներով` Ջոուլներով)։ Սակայն ջերմաստիճանը սկսել են չափել մոլեկուլային-կինետիկական տեսության ստեղծումից շատ առաջ, այդ պատճառով գործնական սանդղակները ջերմաստիճանը չափում են պայմանական միավորով՝ աստիճանով։ Կելվինի սանդղակԽմբագրել Բացարձակ ջերմաստիճանի գաղափարը առաջ է քաշել Վ. Կելվինը, ուստի բացարձակ ջերմաստիճանի սանդղակը կոչվում է Կելվինի սանդղակ կամ թերմոդինամիկական ջերմաստիճանային սանդղակ։ Այդ սանդղակի միավորը Կելվինն է (Կ)։ Բացարձակ ջերմաստիճանային սանդղակի ստորին սահմանը բացարձակ զրոն է՝ ամենացածր հնարավոր ջերմաստիճանը, որի դեպքում հնարավոր չէ նյութից ջերմային էներգիա վերցնել։ Ըստ սահմանման բացարձակ զրոն 0 Կ է, որը ճշգրիտ հավասար է −273,15 °C: Կելվինի սանդղակի հաշվարկման սկիզբ ընդունված է բացարձակ զրոն։ Կենցաղում օգտագործվող Ցելսիուսի եւ Ֆարենհայտի սանդղակները բացարձակ չեն, այդ պատճառով հարմար չեն որոշակի պայմաններում ընթացող փորձերում օգտագործելու համար, երբ ջերմաստիճանը իջնում է ջրի սառման կետից ներքեւ եւ հարկ է լինում այն արտահայտել բացասական թվով։ Այդ պատճառով կիրառվում են ջերմաստիճանի բացարձակ սանդղակները։ Դրանցից մեկը Ռենկինի սանդղակն է (չափման միավորը՝ °Ռ, ), մյուսը՝ բացարձակ ջերմաստիճանային (Կելվինի) սանդղակը։ Երկուսի համար էլ հաշվարկի սկիզբը զրոն է, միայն թե Կելվինի սանդղակի մեկ բաժանումը հավասար է Ցելսիուսի սանդղակի մեկ բաժանմանը, իսկ Ռենկինի սանդղակինը՝ համապատասխանաբար Ֆարենհայտի սանդղակի մեկ բաժանմանը։ Ջրի սառչելու ջերմաստիճանը ստանդարտ մթնոլորտային ճնշման դեպքում համապատասխանում է 273,15 Կ, 0 °C, 32 °F: Կելվինի սանդղակի մասշտաբը կապված է ջրի եռակի կետին (273,16 Կ), ընդ որում Բոլցմանի հաստատունը կախված է նրանից։ Դա խնդիրներ է ստեղծում բորձոր ջերմաստիճանների չափման ճշտության մեջ։ Ներկայումս քննարկվում է կելվինի՝ եռակի կետին կապելու փոխարեն նոր սահմանում տալու եւ Բոլցմանի հաստատունը ֆիքսելու հնարավորությունը[6]։ Ցելսիուսի սանդղակԽմբագրել Ցելսիուսի սանդղակն օգտագործվում է տեխնիկայում, կենցաղում, բժշկության եւ եղանակի տեսության մեջ։ Այս սանդղակով ջերի եռակի կետի ջերմաստիճանը հավասար է 0,008 °C, եւ հետեւաբար, ջրի սառչելու կետը 1 մթն ճնշման դեպքում 0 °C է։ Ներկայումս Ցելսիուսի սանդղակը սահմանում են Կելվինի սանդղակի միջոցով. Ցելսիուսի սանդղակի մեկ բաժանումը հավասար է Կելվինի սանդղակի մեկ բաժանմանը՝ t(°С) = Т(Կ) - 273,15։ Ուստի ջրի եռման կետը, որը սկզբում Ցելսիուսն ընտրել էր որպես հաշվարկի հիմք՝ համարելով 100 °C, այժմ կորցրել է իր արժեքը եւ ըստ ժամանակակից հաշվարկների, ջրի եռման ջերմաստիճանը նորմալ մթնոլորտային ճնշման դեպքում 99,975 °C է։ Ցելսիուսի սանդղակը գործնականում շատ հարմար է, քանի որ ջուրը մեր մոլորակի վրա շատ տարածված է եւ կյանքը նրանով է պայմանավորված։ Ցելսիուսի զրոն հատուկ կետ է օդերեւութաբանության մեջ, քանի որ կապված է մթնոլորտային ջրի սառչելու հետ։ Այս սանդղակն առաջարկել է Անդերս Ցելսիուսը 1742 թ.: Ֆարենհայտի սանդղակԽմբագրել Անգլիայիում եւ ԱՄՆ-ում կիրառվում է Ֆարենհայտի սանդղակը։ Ցելսիուսի սանդղակի զրոն համապատասխանում է Ֆարենհայտի սանդղակի 32 աստիճանին, իսկ 100 աստիճանը՝ 212 աստիճանին։ Կապը Ֆարենհայտի եւ Ցելսիուսի սանդղակների ջերմաստիճանների միջեւ տրվում է հետեւյալ առնչությամբ՝ t °С = 5/9 (t °F - 32), t °F = 9/5 t °С + 32: Առաջարկել է Գ. Ֆարենհայտը 1724 թ.: Ռեոմյուրի սանդղակԽմբագրել Առաջարկել է 1730 թ. Ռենե Անտուան Ռեոմյուրը՝ նկարագրելով իր հայտնագործած սպիրտային ջերմաչափը։ Միավորը աստիճան Ռեոմյուրն է (°R), 1 °R համապատասխանում է որպես հիմնական կետեր ընտրված սառույցի հալման (0 °R) եւ ջրի եռման (80 °R) միջեւ ընկած ջերմաստիճանային միջակայքի 1/80 մասին՝ 1 °R = 1,25 °C: Ներկայումս այս սանդղակը չի օգտագործվում։ Կապը տարբեր սանդղակների միջեւԽմբագրել Աղյուսակում պատկերված են Ցելսիուսի եւ այլ սանդղակների ջերմաստիճանների միջեւ կապ հաստատող առնչությունները. Ցելսիուսով Ֆարենհայտ (°F) [°F] = [°C] × 9⁄5 + 32 [°C] = ([°F] − 32) × 5⁄9 Կելվին (K) [K] = [°C] + 273,15 [°C] = [K] − 273,15 Ռենկին [°R] = ([°C] + 273,15) × 9⁄5 [°C] = ([°R] − 491,67) × 5⁄9 Դելիլ [°De] = (100 − [°C]) × 3⁄2 [°C] = 100 − [°De] × 2⁄3 Նյուտոն [°N] = [°C] × 33⁄100 [°C] = [°N] × 100⁄33 Ռեոմյուր [°Ré] = [°C] × 4⁄5 [°C] = [°Ré] × 5⁄4 Ռոմեր [°Rø] = [°C] × 21⁄40 + 7,5 [°C] = ([°Rø] − 7,5) × 40⁄21 Ջերմային շարժման էներգիան բացարձակ զրոյումԽմբագրել Երբ նյութը սառչում է, ջերմային էներգիայի շատ ձեւեր եւ դրանց հետ կապված էֆեկտներ մեծությամբ փոխվում են։ Նյութը պակաս կարգավորված վիճակից անցում է կատարում ավելի կարգավորված վիճակի։ Բացարձակ զրոյի ժամանակակից հասկացությունը բացարձակ հանգստի հասկացությունը չէ, ընդհակառակը, բացարձակ զրոյում կարող է լինել շարժում եւ կա, սակայն դա կատարյալ կարգի վիճակն է։ Պ. Լ. Կապիցա (Հեղուկ հելիումի հատկությունները) Գազը վերածվում է հեղուկի, ապա՝ բյուրեղանում՝ դառնալով պինդ մարմին (հելիումը նույնիսկ բացարձակ զրոյում մնում է հեղուկ վիճակում՝ մթնորորտային ճնշման պայմաններում)։ Ատոմների եւ մոլեկուլների շարժումը դանդաղում է, կինետիկ էներգիան նվազում է։ Մետաղների մեծ մասի դիմադրությունը ընկնում է։ Նույնիսկ բացարձակ զրոյում հաղորդականության էլեկտրոնը ատոմների միջեւ շարժվում է ֆերմիի կարգի արագությամբ (1×106 մ/վ)։ Ջերմաստիճանը, որի դեպքում նյութի մասնիկները միայն քվանտամեխանիկական շարժման շնորհիվ դեռեւս գտնվում են շարժման մեջ, բացարձակ զրո ջերմաստիճանն է (Т=0 Կ)։ Բացարձակ զրո ջերմաստիճանին հնարավոր չէ հասել։ Ամենացածր ջերմաստիճանը, որ ստացվել է 2003 թ. նատրիումի ատոմների Բոզե-Այնշտայնի կոնդենսացիայի միջոցով, 450±80×10−12 Կ է։ Ընդ որում ջերմային ճառագայթման բարձրակետը համապատասխանում է մոտ 6400 կմ ալիքի երկարությանը, ինչը մոտավորապես հավասար է Երկրի շառավղին։ Ջերմաստիճան եւ ճառագայթումԽմբագրել Մարմնի ճառագայթման էներգիան համեմատական է ջերմաստիճանի չորս աստիճանին։ Օրինակ, 300Կ ջերմաստիճանի դեպքում մեկ քառակուսի մակերեսից ճառագայթվում է մինչեւ 450 վատտ էներգիա։ Դրանով է բացատրվում գիշերվա ընթացքում Երկրի մակերեւույթի սառչելը շրջակա օդից ավելի ցածր ջերմաստիճաններ։ Բացարձակ սեւ մարմնի ճառագայթման էներգիան նկարագրվում է Ստեֆան-Բոլցմանի օրենքով։ Ուշագրավ ջերմաստիճաններԽմբագրել Սեւ մարմնի ճառագայթման ալիքի երկարության[7] պիկը Բացարձակ զրո (ըստ ճշգրիտ սահմանման) 0 K −273,15 °C որոշված չէ Ամենասառը ջերմաստիճանը[8] 100 պԿ −273,149 999 999 900 °C 29 000 կմ Բոզե-Այնշտայնի կոնդենսատ[9] 450 պԿ −273,149 999 999 55 °C 6 400 կմ Մեկ միլիկելվին (ըստ ճշգրիտ սահմանման) 0,001 Կ −273,149 °C 2,897 77 մ ( FM տիրույթ)[10] Ջրի եռակի կետ (ըստ ճշգրիտ սահմանման) 273,16 Կ 0,01 °C 10 608,3 նմ ( երկար ինֆրակարմիր ալիքներ) Ջրի եռման կետ 373,1339 Կ 99,9839 °C 7 766,03 նմ (միջին ինֆրակարմիր տիրույթ) Շիկացման լամպ 2500 Կ ≈2 200 °C 1 160 նմ (մոտիկ ինֆրակարմիր) Արեգակի մակերեւույթ[11] 5,778 Կ 5 505 °C 501,5 նմ (կանաչ եւ կապույտ լույս) Կայծակ 28 կԿ 28 000 °C 100 նմ (հեռու ուլտրակարմիր լույս) Արեգակի միջուկ 16 ՄԿ 16 միլիոն °C 0,18 նմ (ռենտգենյան ճառագայթներ) (պիկի ջերմաստիճանը)[12] 350 ՄԿ 350 միլիոն °C 8,3×10−3 նմ (գամմա-ճառագայթներ) Սանդիայի ազգային լաբորատորիա Z մեքենա[13] 2 ԳԿ 2 միլիոն °C 1,4×10−3 նմ (գամմա ճառագայթներ) Մեծ զանգվածով աստղի միջուկը վերջին օրերին[14] 3 ԳԿ 3 միլիոն °C 1×10−3 նմ Կրկնակի նեյտրոնային աստղերով համակարգեր[15] 350 ԳԿ 350 միլիոն °C 8×10−6 նմ Ռելյատիվիստական ծանր իոնային կոլայդեր[16] 1 ՏԿ 1 տրիլիոն °C 3×10−6 նմ Տիեզերքը Մեծ պայթյունից 5,391×10−44 վ հետո 1,417×1032 Կ 1,417×1032 °C 1,616×10−26 նմ (Պլանկի երկարություն)[17] Բացասական ջերմաստիճան Պլանկի ջերմաստիճան Ջերմային ճառագայթում Ցելսիուսի աստիճան (չափման միավոր) Զրոյական տատանումների էներգիա Ջերմաստիճան (աստղաֆիզիկա) Էֆեկտիվ ջերմաստիճան ↑ Temperature measure & Sensor Technology (2019). ↑ Համբարձումյան Վիկտոր, ed. (1983)։ «ՋԵՐՄԱՍՏԻՃԱՆ աստղաֆիզիկայում»։ Հայկական սովետական հանրագիտարան (հայերեն) 9։ Երեւան: Հայ սովետական հանրագիտարան հրատարակչություն։ Վերցված է հունիսի 2, 2016 CS1 սպաս. հայերենը նշված է (link) ↑ Պլատինային դիմադրության ջերմաչափ ↑ Լազերային ջերմաստիճանային չափումներ ↑ Պատմականորեն Ցելսիուսի սանդղակը մաքուր փորձնական ջերմաստիճանային սանդղակ է, որը սահմանվել է միայն ըստ ջրի սառչելու եւ եռման կետերի։ Միավորների միջազգային համակարգում կելվինի ընդգրկվելուց հետո դրա սահմանումը սկսեցին տալ ըստ Կելվինի սանդղակի համապատասխան կետերի ↑ Կելվինի նոր սահմանման մշակումը ↑ Բերված արժեքները հավասարակշռության մեջ գտնվող սեւ մարմնի համար են։ CODATA 2006-ը բաշխման օրենքի b հաստատունի համար առաջարկում է 2,8977685(51)×10-3մԿ։ ↑ «Ցածր ջերմաստիճանների համաշխարհային ռեկորդը»։ Վերցված է 2009-05-05 ↑ Բոզե-Այնշտայնի կոնդենսատի ջերմաստիճանի 450 ±80 պԿ արժեքը գրանցվել է 2003 թ. Մասաչուսետսի տեխնոլոգիական համալսարանում, նատրիումի ատոմների համար։ ↑ 2,897 77 ալիքի երկարությամբ ճառագայթման պիկի հաճախությունը 103,456 ՄՀց է։ ↑ Չափումներն իրականացվել են 2002 թ. ±3 կելվին ճշտությամբ։ 1989 measurement տալիս է 5 777,0±2,5 Կ արժեքը։ Հղում. Արեւի նկարագրությունը Archived 2008-03-07 at the Wayback Machine. : ↑ The 350 ՄԿ ջրածնային ռումբի ջերմամիջուկային վառելիքի այրման առավելագույն ջերմաստիճանն է։ Ատոմային ռումբին համապատասխանում է 50-ից 100 ՄԿ տիրույթը։ Հղում. Միջուկային զենքի ՀՏՀ, 3.2.5 Նյութը բարձր ջերմաստիճաններում Համապատասխան էջի հղումը ։ Տվյալները բերված են հանրության համար բաց աղբյուրներից։ ↑ «Տես»։ Արխիվացված է օրիգինալից 2010 թ. մայիսի 30-ին։ Վերցված է 2012 թ. հունիսի 1 ↑ Տես Աստղի էվոլյուցիան Հավելյալ հղումներ` [1] Archived 2013-04-11 at the Wayback Machine.,[2] Archived 2011-08-14 at the Wayback Machine. ↑ Տես Ներյտրոնային աստղերի տորոիդային ձեւավորումների եւ կարճ գամմա-ճառագայթների շուրջ, Ամփոփ տեքստ. ↑ Տես Փյունիկ Relativistic Heavy Ion Collider Brookhaven National Laboratory ↑ Պլանկի հաճախությունը 1,85487(14) ×1043Հց է (փոխկապակցված է Պլանկի ժամանակի հետ)։ Պլանկի հաճախությամբ ֆոտոնները ունեն Պլանկի ալիքի երկարություն։ 1,41679 (11) ×1032 Կ Պլանկի ջերմաստիճանը համապատասխանության մեջ է b /T = λmax հաշված 2,04531(16) ×10-26 նմ ալիքի երկարությանը։


text: Պարեկի կողմից հայհոյանք հնչեցնելը պարունակում է ծանր վիրավորանքի հատկանիշներ. փաստաբանը մի քանի հաղորդում է ներկայացրել 14:27 Դոնալդ Վիլսոն Բուշը սկսում է համաշխարհային քարոզարշավ Սուրբ երկրից՝ միավորելու բոլոր քրիստոնյաներին եւ հայերին 14:23 Մեկնարկում է Երեւանի փողոցների «նյու ջերսի» տիպի բետոնապատ հենապատերի ներկման գործընթացը 14:19 Պենտագոնում հայտարարել են Ռուսաստանի հետ բախման հավանականության մեծացման մասին 14:16 «Դուք ժամանակակից հայ կոմպոզիտորական արվեստի երեւելի դեմքերից եք».Փաշինյանը շնորհավորել է Արամ Սաթյանին 75-ամյակի առիթով 14:05 Արցախի դպրոցներում «Վերջին զանգ»-ը կհնչի մայիսի 27-ին 14:04 Հայկական օրակարգ. Չդառնալ «Ժողովրդավար Ուկրաինա». Վահե Հովհաննիսյան 14:03 Արգավանդ-Շիրակ ճանապարհի բացումը նախատեսվում է հունիսի 4-ին 14:02 Կնոջ սպանության կասկածանքով ձերբակալվել է ամուսինը. Դեպքը տեղի է ունեցել կնոջ բարեկամուհու տանը. մանրամասներ 13:50 Բացի տեղեկանք տալուց, պոլիկլինիկաները քաղաքացիներին նաեւ որակյալ ծառայություններ պետք է մատուցեն. Երեւանի քաղաքապետ 13:49 2022թ. ապրիլին հերթական անգամ ռեկորդն ենք արձանագրել. Վահան Քերոբյան 13:48 ԱՄՆ կառավարական պատվիրակությունը կայցելի Ղազախստան, Ղրղզստան, Ուզբեկստան, Տաջիկստան 13:48 Նշաձողերը երեկվա հանդիպումից հետո արդեն այնքան են իջեցված, որ սա արդեն մեր ֆիզիկական գոյության հարց ք. Էլիբեգովա 13:46 ՇՄՆ-ն առաջարկել է Սեւանա լճից ոռոգման նպատակով 2022-ին ջրառի չափաքանակը 170 մլն խմ-ի փոխարեն սահմանել մինչեւ 135 մլն խմ 13:42 Երեւանյան լճի հետագա աղտոտումը կանխելու նպատակով Հրազդան գետի վրա տեղադրվում է աղբաորսիչ ճաղավանդակ 13:42 Մոսկվան պատրաստ է, Ուկրաինայի կառուցողական դիրքորոշման դեպքում, վերադառնալ Կիեւի հետ բանակցություններին. ՌԴ ԱԳՆ 13:31 Ծիծեռնակաբերդի խճուղու փլուզված հատվածում կաշխատեն նաեւ գիշերային ժամերին, որ արագ ճանապարհը բացվի 13:30 Իրանի նախագահը խոստացել է վրեժ լուծել Թեհրանում ԻՀՊԿ սպայի սպանության համար 13:29 Անդրեյ Ռուդենկոն չի բացառել «Ազովստալի» գերիների հետ ռուս գերիների փոխանակման հնարավորության քննարկումը 13:18 Աղվան Հովսեփյանի կալանավորումն անփոփոխ թողնելու որոշման դեմ վերաքննիչ բողոք է ներկայացվել 13:17 ԱՄՆ-ն պետք է համոզի Անկարային բացել ՆԱՏՕ-ի մուտքը դեպի Սեւ ծով. ԶԼՄ-ներ 13:15 Հիմնանորոգման աշխատանքներ են Սայաթ-Նովայի անվան երաժշտական դպրոցում. Երեւանի քաղաքապետարան 13:13


text: Եհովային սիրողների համար գայթակղություն չկա|Ուսումնասիրության համար «Շատ է քո օրենքը սիրողների խաղաղությունը, եւ նրանց համար գայթակղության քար չկա» (ՍԱՂ. 119։165)։ Ի՞նչ մրցավազքում են քրիստոնյաները, եւ ո՞րն է մրցանակը։ Ի՞նչը կարող է գայթակղության քար լինել քրիստոնյայի համար։ Ի՞նչ իմաստով գայթակղության քար չկա Եհովային սիրողների համար։ 1. Ինչպե՞ս իրեն դրսեւորեց մի վազորդուհի անհաջողությունից հետո։ ՄԱՐԻ ԴԵԿԵՐԸ արդեն պատանեկան հասակում համաշխարհային կարգի վազորդի համբավ ուներ։ Բոլորն ասում էին, որ 1984թ. ամառային օլիմպիական խաղերում 3000 մետր վազքի եզրափակիչ փուլում նա է հաղթելու։ Բայց Մարին այդպես էլ չհասավ վերջնագծին։ Վազքի ժամանակ նա դիպավ մեկ ուրիշ վազորդի ոտքին ու ընկավ։ Վնասվածք ստացած վազորդուհին սպասարկուների օգնությամբ լացակումած հեռացավ վազքուղուց։ Բայց Մարին չհուսալքվեց. մեկ տարի էլ չանցած՝ 1985թ.-ին, նա վերադարձավ մրցասպարեզ եւ համաշխարհային նոր ռեկորդ սահմանեց կանանց մեկ մղոն վազքատարածությունում։ 2. Ի՞նչ իմաստով են ճշմարիտ քրիստոնյաները վազում, եւ ի՞նչ նպատակ պետք է ունենանք։ 2 Մենք՝ քրիստոնյաներս, կարելի է ասել, նույնպես վազում ենք։ Մենք պետք է հաղթելու նպատակ ունենանք։ Սա արագավազք չէ, որտեղ հաղթելու համար ամենակարեւորը արագությունն է, եւ ոչ էլ սովորական դանդաղ վազք է, որի ժամանակ մարդը երբեմն կարող է կանգնել։ Այն մարաթոնյան վազք է, որում հաղթելու համար շատ կարեւոր է տոկուն լինել։ Կորնթացի քրիստոնյաներին գրած նամակում Պողոսն օգտագործում է վազորդի օրինակը (Կորնթոս քաղաքը հայտնի էր մարզական մրցումներով)։ Նա ասաց. «Չգիտե՞ք, որ մրցավազքին բոլոր մասնակցողներն են վազում, բայց միայն մեկն է ստանում մրցանակը։ Ուրեմն այնպես վազեք, որ ստանաք այն» (1 Կորնթ. 9։24)։ 3. Ինչպե՞ս է հնարավոր, որ բոլոր վազորդները հաղթեն հավիտենական կյանքի մրցավազքում։ 3 Աստվածաշունչը մեզ հորդորում է վազել այս փոխաբերական մրցատարածությունը (կարդա՛ 1 Կորնթացիներ 9։25–27)։ Մրցանակը լինելու է հավիտենական կյանքը՝ ոմանց համար՝ երկնքում, մյուսների համար՝ երկրի վրա։ Ի տարբերություն ուրիշ մրցումների՝ այս մրցավազքում կարող են հաղթել բոլոր մասնակիցները, միայն թե հարկավոր է մինչեւ վերջ տոկալ (Մատթ. 24։13, ծնթ.)։ Մասնակիցները պարտվում են միայն այն դեպքում, երբ չեն վազում կանոնների համաձայն կամ էլ չեն հատում վերջնագիծը։ Սա միակ մրցավազքն է, որտեղ հաղթողները, որպես մրցանակ՝ հավիտենական կյանք են ստանում։ 4. Ի՞նչն է դժվարացնում մեր ընթացքը հավիտենական կյանքի մրցավազքում։ 4 Այս վազքատարածությունը հեշտ չէ անցնել։ Հարկավոր է լինել կարգապահ ու նպատակասլաց։ Միայն մեկ անձնավորություն է կարողացել հասնել վերջնագծին, ընդ որում այդ ընթացքում նա թեկուզ մեկ անգամ չի սայթաքել կամ ընկել։ Դա Հիսուս Քրիստոսն է։ Նրա աշակերտ Հակոբոսը գրեց, որ Քրիստոսի հետեւորդները՝ «բոլորն էլ հաճախ են սխալվում» (Հակ. 3։2)։ Դա իրոք այդպես է։ Մեր կամ ուրիշների անկատարության պատճառով, հնարավոր է, դանդաղեցնում ենք մեր ընթացքը եւ նույնիսկ կանգ առնում։ Մեր ոտքը դիպչում է խոչընդոտի, ինչի պատճառով կորցնում ենք մեր հավասարակշռությունը, թափը եւ նույնիսկ ընկնում։ Բայց մենք վեր ենք կենում ու շարունակում վազքը։ Ոմանց ընկնելը շատ ցավոտ է լինում։ Նրանք կարողանում են վերսկսել վազքը միայն օգնություն ստանալուց հետո։ Այո՛, մենք երբեմն եւ նույնիսկ պարբերաբար գուցե սայթաքենք կամ ընկնենք (1 Թագ. 8։46)։ Եթե ընկնես, ընդունիր օգնությունը, վեր կաց ու շարունակիր վազել ՄԻ՛ ԼՔԻՐ ՄՐՑԱՎԱԶՔԸ 5, 6. ա) Ինչո՞ւ կարող ենք ասել, որ քրիստոնյայի համար «գայթակղության քար չկա», եւ ի՞նչն է օգնում նրան վեր կենալու։ բ) Ինչո՞ւ ոմանք ընկնելուց հետո վեր չեն կենում։ 5 Ի՞նչ կարող ենք անել, երբ հոգեւորապես սայթաքում կամ ընկնում ենք։ Մենք կարող ենք վեր կենալ, այսինքն՝ զղջալ, եւ շարունակել ծառայել Աստծուն կամ մնալ ընկած՝ չզղջալ։ Առակներ 24։16-ում գրված է. «Եթե արդարը նույնիսկ յոթ անգամ ընկնի, վեր կկենա, բայց ամբարիշտները փորձանքի պատճառով կսայթաքեն»։ 6 Եհովան թույլ չի տա, որ իրեն ապավինողներն այնպես սայթաքեն կամ ընկնեն, որ այլեւս չկարողանան վեր կենալ։ Եթե մենք ամբողջ սրտով սիրում ենք նրան, ապա նա կօգնի մեզ «վեր կենալու» եւ շարունակելու ծառայել իրեն։ Մինչդեռ ամբարիշտները չեն ուզում վեր կենալ։ Նրանք չեն փնտրում Աստծու սուրբ ոգու եւ Նրա ժողովրդի օգնությունը, իսկ երբ այդ օգնությունն առաջարկվում է, հրաժարվում են դրանից։ Բայց «Եհովայի օրենքը սիրողների» համար չկա այնպիսի գայթակղության քար, որի պատճառով նրանք մեկընդմիշտ դուրս մնան մրցավազքից (կարդա՛ Սաղմոս 119։165)։ 7, 8. Ինչպե՞ս է հնարավոր «ընկնել» եւ շարունակել ունենալ Աստծու հավանությունը։ 7 Ոմանք փոքր մեղքեր են գործում ինչ-որ թուլության պատճառով, ընդ որում գուցե մի քանի անգամ։ Բայց Եհովայի աչքում նրանք արդար կլինեն, եթե ամեն անգամ «վեր կենան», այսինքն՝ անկեղծորեն զղջան եւ ձգտեն նորից գնալ հավատարմության ճանապարհով։ Դա երեւում է հին Իսրայելի օրինակից (Ես. 41։9, 10)։ Առակներ 24։16-ը, որը մեջբերվեց վերեւում, ընդգծում է ոչ թե բացասականը՝ մեր «ընկնելը», այլ դրականը՝ մեր սիրառատ Աստծու օգնությամբ «վեր կենալը» (կարդա՛ Եսայիա 55։7)։ Վստահ լինելով, որ մենք ամեն բան կանենք, որ «վեր կենանք»՝ Եհովան եւ Հիսուսը քաջալերում են մեզ հենց այդպես վարվել (Սաղ. 86։5; Հովհ. 5։19)։ 8 Եթե մարաթոնյան վազքի ժամանակ վազորդը սայթաքի կամ ընկնի, նա գուցե ժամանակ ունենա, որ ուշքի գա ու շարունակի վազքը։ Հավիտենական կյանքի մրցավազքում մենք չգիտենք այն «օրն ու ժամը», թե երբ կհասնենք վերջնագծին, ուստի պետք է զգույշ լինենք, որ չընկնենք, որովհետեւ գուցե ժամանակ չունենանք ուշքի գալու համար (Մատթ. 24։36)։ Ուստի, որքան քիչ սայթաքենք կամ ընկնենք, այնքան ավելի կայուն կլինի մեր տեմպը, մենք կմնանք մրցավազքում եւ հաջողությամբ կհասնենք վերջնագծին։ Ի՞նչ կարող ենք անել, որ չսայթաքենք կամ չընկնենք։ ԻՆՉԻ՞ ՊԱՏՃԱՌՈՎ ԳՈՒՑԵ ՍԱՅԹԱՔԵՆՔ ԿԱՄ ԸՆԿՆԵՆՔ 9. Ի՞նչ ենք քննարկելու։ 9 Քննենք հինգ բան, որոնք կարող են գայթակղության քար լինել. անձնական թուլությունները, մարմնի ցանկությունները, հավատակիցների անարդար վերաբերմունքը մեր հանդեպ, նեղությունը կամ հալածանքը եւ հավատակիցների անկատարությունը։ Եթե սայթաքել ես, հիշիր, որ Եհովան շատ համբերատար է։ Նա չի շտապում մտածել, թե մենք անհավատարիմ ենք։ 10, 11. Ո՞ր հարցում թերացավ Դավիթը։ 10 Անձնական թուլությունները կարելի է նմանեցնել վազքուղու վրա ընկած քարերի։ Դավիթ թագավորի համար այդպիսի քար էր ինքնատիրապետման պակասը, իսկ Պետրոս առաքյալի համար՝ մարդավախությունը։ 11 Դավիթ թագավորը թերացավ ինքնատիրապետում դրսեւորել եւ մեղք գործեց Բերսաբեի հետ։ Իսկ երբ Նաբաղը նրան վիրավորեց, քիչ էր մնում՝ անմտածված քայլեր աներ։ Այո՛, թեեւ նա թերացավ ինքնատիրապետում դրեւսորել, բայց չհուսահատվեց եւ շարունակեց ջանքեր թափել, որ Եհովային հաճելի լինի։ Ուրիշների օգնությամբ նա վերականգնեց իր հոգեւոր հավասարակշռությունը (1 Սամ. 25։5–13, 32, 33; 2 Սամ. 12։1–13)։ 12. Թեեւ Պետրոսը սայթաքեց, ինչպե՞ս կարողացավ մնալ մրցավազքում։ 12 Պետրոսը երբեմն վախենում էր մարդկանց կարծիքից ու դրա պատճառով սխալներ էր գործում։ Օրինակ՝ նա մարդկանց ներկայությամբ ուրացավ իր Տիրոջը, ընդ որում ոչ թե մեկ, այլ երեք անգամ (Ղուկ. 22։54–62)։ Ավելի ուշ Պետրոսը իրեն քրիստոնեավայել չպահեց՝ այլազգի հավատակիցների հետ վարվելով այնպես, կարծես նրանք ստորադաս էին հրեա թլփատված քրիստոնյաներից։ Ի տարբերություն նրա՝ Պողոս առաքյալը հստակ հասկանում էր, որ ժողովում չպետք է լինեն դասակարգային տարբերություններ։ Քանի որ ժողովի անդամները կարող էին ընդօրինակել Պետրոսի սխալ մտածելակերպը, Պողոսը, առանց հապաղելու, խորհուրդ տվեց Պետրոսին՝ նրա հետ խոսելով երես առ երես (Գաղ. 2։11–14)։ Արդյո՞ք Պետրոսի ինքնասիրությունը այն աստիճան վիրավորվեց, որ նա թողեց կյանքի վազքը։ Ո՛չ։ Նա լրջորեն մտածեց Պողոսի տված խորհրդի մասին, կիրառեց այն եւ մնաց մրցավազքում։ Պետրոսը շարունակեց հավատարիմ մնալ Հիսուսին ու Եհովային։ 13. Առողջական խնդիրը ինչպե՞ս կարող է խոչընդոտ լինել կյանքի մրցավազքում։ 13 Երբեմն գայթակղության քար է լինում առողջական խնդիրը։ Այն կարող է դանդաղեցնել մեր հոգեւոր ընթացքը, հանել հավասարակշռությունից եւ ուժասպառ անել։ Մի ճապոնացի քույր, որը մկրտությունից հետո 17 տարի տառապել է մի հիվանդությունից, այնքան տարվեց իր առողջական խնդրով, որ հոգեւորապես թուլացավ։ Ժամանակի ընթացքում նա դարձավ ոչ ակտիվ քարոզիչ։ Երկու երեց այցելեց նրան։ Ոգեւորվելով նրանց բարի խոսքերից՝ քույրը սկսեց հաճախել հանդիպումներին։ Նա ասում է. «Երբ եղբայրներն ինձ ջերմորեն ողջունեցին, ես սկսեցի արտասվել»։ Այժմ քույրը կրկին մրցավազքում է։ 14, 15. Ի՞նչ պետք է անենք, երբ մեր մեջ սխալ ցանկություններ են առաջանում։ Բեր օրինակ։ 14 Մարմնի ցանկությունների պատճառով շատերն են սայթաքում։ Մենք պետք է լուրջ քայլեր ձեռնարկենք, որպեսզի ունենանք մաքուր մտքեր, լինենք բարոյապես եւ հոգեւորապես մաքուր։ Հիսուսն ասաց, որ «մի կողմ գցենք» ցանկացած բան, որ կարող է գայթակղեցնել մեզ։ Մենք պետք է զգուշանանք անբարո մտքերից եւ գործերից, որովհետեւ դրանք կարող են հանել մեզ մրցավազքից (կարդա՛ Մատթեոս 5։29, 30)։ 15 Մի եղբայր, որը մեծացել է քրիստոնյաների ընտանիքում, գրում է, որ ինչքան իրեն հիշում է, միշտ պայքարել է միասեռական հակման դեմ։ Եղբայրն ասում է. «Ես ինձ միշտ մի տեսակ էի զգում։ Տեղս ոչ մի տեղ չէի գտնում»։ 20 տարեկանում նա դարձավ ընդհանուր ռահվիրա եւ ժողովում ծառայող օգնական էր։ Հետո նա մեղք գործեց ու Աստվածաշնչի հիման վրա խրատ ստացավ։ Երեցները շարունակեցին հոգեւորապես օգնել նրան։ Աղոթքի, Աստվածաշնչի ուսումնասիրության եւ ուրիշներին օգնելու վրա կենտրոնանալով՝ եղբայրը իրեն հավաքեց ու շարունակեց մրցավազքը։ Տարիներ անց նա ասում է. «Երբեմն սխալ ցանկությունները արթնանում են, բայց ես թույլ չեմ տալիս, որ դրանք իշխեն ինձ վրա։ Ես հասկացել եմ, որ Եհովան թույլ չի տալիս փորձվելու ուժիցդ վեր։ Հավատում եմ, որ Աստված վստահ է իմ ուժերի վրա»։ Եղբայրը վերջում ասում է. «Անհամբեր սպասում եմ նոր աշխարհին, երբ բոլոր տառապանքներս վերջ կգտնեն։ Իսկ մինչ այդ շարունակելու եմ պայքարս»։ Նա վճռական է մնալու մրցավազքում։ 16, 17. ա) Ի՞նչն օգնեց մի եղբոր վերադառնալու վազքուղի։ բ) Գայթակղությունից խուսափելու համար ի՞նչ պետք է անենք։ 16 Հավատակիցների անարդար վերաբերմունքը մեր հանդեպ նույնպես կարող է գայթակղության քար լինել։ Ֆրանսիայում ապրող մի նախկին երեց, իր կարծիքով, անարդար վերաբերմունքի արժանացավ։ Եղբայրը դառը զգացումներով լցվեց, դադարեց հաճախել ժողովի հանդիպումներին ու շփվել հավատակիցների հետ։ Նա դարձավ ոչ ակտիվ քարոզիչ։ Երկու երեց այցելեց նրան։ Մինչ եղբայրը ներկայացնում էր իր տեսակետը, նրանք ուշադիր լսում էին՝ առանց ընդհատելու։ Երեցները հորդորեցին նրան իր հոգսը գցել Եհովայի վրա եւ շեշտեցին, որ ամենակարեւոր բանը Եհովային հաճելի լինելն է։ Նա դրականորեն արձագանքեց եւ կարճ ժամանակ անց վերադարձավ վազքուղի։ Հիմա եղբայրը ակտիվորեն մասնակցում է ժողովի գործերին։ 17 Բոլոր քրիստոնյաները պետք է կենտրոնանան ժողովի Գլխի՝ Հիսուս Քրիստոսի վրա եւ ոչ թե անկատար մարդկանց։ Հիսուսը, որի աչքերը «կրակի բոցի պես» են, ամեն ինչ հստակ տեսնում է. նա անհամեմատ ավելին է տեսնում, քան մենք (Հայտն. 1։13–16)։ Օրինակ՝ թյուրիմացության մեջ ընկնելով՝ գուցե մտածենք, որ մեր հավատակիցը անարդար է վարվել մեր հանդեպ, մինչդեռ Հիսուսը գիտի, թե իրականում ինչ է եղել։ Քրիստոսը ժողովի կարիքների մասին հոգում է լավագույն ձեւով եւ ճիշտ ժամանակին։ Ուստի մենք չպետք է թույլ տանք, որ մեր հավատակիցների արարքներն ու որոշումները գայթակղության քար դառնան մեզ համար։ 18. Ինչպե՞ս կարող ենք դիմանալ փորձություններին։ 18 Գայթակղության քարեր են նաեւ նեղությունը կամ հալածանքը եւ հավատակիցների անկատարությունը։ Սերմնացանի առակում Հիսուսն ասաց, որ «նեղության կամ հալածանքի» պատճառով ոմանք կգայթակղվեն։ Նշանակություն չունի, թե քրիստոնյային ով կհալածի՝ ընտանիքի անդամները, հարեւանները թե պետական իշխանությունները. եթե նա «իր մեջ արմատ չունի», այսինքն՝ հոգեւորապես թույլ է, ապա հալածանքի ներքո կարող է դուրս մնալ կյանքի մրցավազքից (Մատթ. 13։21)։ Բայց եթե ճիշտ տրամադրվածություն ունենանք, ապա Թագավորության սերմը խոր արմատներ կգցի մեր սրտում, եւ մեր հավատը ամուր կլինի։ Երբ դժվարությունները ճնշում են մեզ, մենք պետք է աղոթենք Եհովային ու խորհրդածենք գովասանքի արժանի բաների մասին (կարդա՛ Փիլիպպեցիներ 4։6–9)։ Եհովայի օգնությամբ կկարողանանք դիմանալ փորձություններին, կանցնենք գայթակղության քարերի վրայով ու կշարունակենք վազքը։ Թույլ մի՛ տուր, որ որեւէ բան խանգարի քեզ հասնելու վերջնագծին 19. Ի՞նչ կարող ենք անել, որ ուրիշների սխալները մեզ համար գայթակղության քար չդառնան։ 19 Ցավոք, ոմանք ուրիշների սխալների պատճառով սայթաքել ու ընկել են եւ տարիներ շարունակ այդպես մնացել։ Մյուսների համար գայթակղության քար է եղել խղճի հետ կապված հարցերում տեսակետների տարբերությունը (1 Կորնթ. 8։12, 13)։ Եթե ինչ-որ մեկը մեզ նեղացնի, թույլ կտա՞նք, որ դա մեծ հարց դառնա։ Աստվածաշունչը քրիստոնյաներին հորդորում է չդատել եւ չկենտրոնանալ սեփական իրավունքների վրա (Ղուկ. 6։37)։ Ինքդ քեզ հարցրու. «Արդյոք չե՞մ դատում ուրիշներին սեփական չափանիշներով։ Իմանալով որ հավատակիցներս անկատար են՝ թույլ կտա՞մ, որ նրանց այս կամ այն արարքի պատճառով դուրս մնամ հավիտենական կյանքի մրցավազքից»։ Եհովայի հանդեպ սերը կարող է լցնել մեզ վճռականությամբ, որ թույլ չտանք՝ որեւէ մեկի արարքը խանգարի մեզ հասնելու վերջնագծին։ ՎԱԶԻՐ ՏՈԿՈՒՆՈՒԹՅԱՄԲ, ԽՈՒՍԱՓԻՐ ՍԱՅԹԱՔԵԼՈՒՑ 20, 21. Ի՞նչ ես վճռել անել կյանքի մրցավազքում։ 20 Վճռե՞լ ես «ավարտել մրցավազքը» (2 Տիմոթ. 4։7, 8)։ Եթե այո, ուրեմն հիշիր, որ առանց անձնական ուսումնասիրության դա հնարավոր չէ։ Ուստի ուսումնասիրիր Աստվածաշունչը եւ մեր հրատարակությունները, խորհրդածիր եւ իմացիր, թե ինչ քարեր կարող են հանդիպել քո ճանապարհին։ Աղոթիր սուրբ ոգին ստանալու համար. այն քեզ հոգեւոր լիցք կտա։ Հիշիր, որ ոչ մի վազորդ կյանքի մրցավազքում դատապարտված չէ ձախողման միայն այն պատճառով, որ երբեմն սայթաքում կամ ընկնում է։ Նա կարող է վեր կենալ եւ շարունակել վազքը։ Նա նույնիսկ գայթակղության քարերը կարող է օգտագործել իր վազքը հաջողությամբ շարունակելու համար, այսինքն՝ օգտակար դասեր քաղել հավատի փորձություններից։ 21 Աստվածաշունչը ցույց է տալիս, որ հավիտենական կյանքի մրցավազքը ակտիվ եւ ոչ թե պասիվ պրոցես է։ Այն ավտոբուսով գնալ չէ, երբ ուղեւորները նստած կամ կանգնած են, իսկ ավտոբուսը շարժվում է դեպի նշանակված վայրը։ Կյանքի մրցավազքում մենք ինքներս պետք է հասնենք վերջնագծին. մենք պետք է վազենք։ Մինչ վազում ենք, Եհովայից եկող «խաղաղությունը» կլինի ինչպես մեր հետեւից փչող քամի (Սաղ. 119։165)։ Կարող ենք վստահ լինել, որ Եհովան կշարունակի օրհնել մեզ վազքի ընթացքում, իսկ երբ հասնենք վերջնագծին, նա կտա մեզ անվերջ օրհնություններ (Հակ. 1։12)։


Գինեկոլոգ x Վիրաբույժ(մանկական) x Ռադիոլոգ x Էնդոսկոպիստ x Գրանցված x


Գլխավոր Լրահոս Էլեկտրաէներգիայի պլանային անջատումներ կլինեն


#Հումանիտարառաքելություն ՀՀ մարդասիրական առաքելություն իրականացնող 4-րդ խմբի սակրավորներն ապրիլին ականազերծել են 5041 քառակուսի մետր ականապատ տարածք, որի ժամանակ հայտնաբերվել է 16 հատ ՊՄՆ-2 տեսակի հակահետեւակային ականներ: Առաքելության առաջին իսկ օրվանից ականազերծվել է ընդհանուր 152,738 քառակուսի մետր: 4-րդ խմբի բժիշկներն ապրիլին կորոնավիրուսի սահմանափակումներով պայմանավորված բուժօգնություն է ցուցաբերել թվով 144 տեղաբնակների: Այսպիսով, ՀՀ մարդասիրական խումբը 2019 թվականի փետրվարից մինչեւ այսօր ցուցաբերել է ընդհանուր 12035 հիվանդներին բուժօգնություն: Այս ժամանակահատվածում Հալեպի բուժ հաստատություններին փոխանցվել են բժշկական պարագաներ եւ մեծ քանակությամբ դեղորայք: Ինչպես նաեւ՝ ՊՈԱԿ փորձագիտական կենտրոնի կողմից ուղարկված մարդասիրական օգնության մի մասը տրվել է Հայ համայնքին պատկանող մանկատանը: Հալեպում Հայաստանի Հանրապետության գլխավոր հյուպատոսության հետ համագործակցությամբ ապրիլի 12-ին ՀՀ Հումանիտար առաքելություն իրականացնող խումբը Հալեպի զինվորական հոսպիտալին եւ այլ բժշկական հաստատություններին փոխանցել է բժշկական պարագաներ։ Բժշկական կենտրոնների ղեկավարներն իրենց երախտագիտություն են հայտնել հայ բժիշկներին տրամադրված բժշկական պարագաների եւ ցուցաբերվող ամենօրյա օժանդակության համար։ Հալեպի զինվորական հոսպիտալի պետ, գեներալ Ֆայեզ ալ-Այուբիին բարձր է գնահատել հայ եւ սիրիացի բժիշկների համատեղ ջանքերը, նվիրական աշխատանքը, մասնագիտական բարձր հատկանիշները, ոչ միայն պատերազմի հետեւանքով տուժածներին բուժօգնության ցուցաբերումը, այլեւ՝ համատեղ ուժերով ցանկացած տեսակի վտանգի դեմ պայքարելու պատրաստակամությունը։ Գեներալը նշել է, որ հայ գործընկերները հավատարիմ են մարդասիրության վեհ սկզբունքներին եւ ամեն օր պրոֆեսիոնալ մոտեցմամբ օգնություն են ցուցաբերում Սիրիայի ազգաբնակչությանը։ Սիրիայի ժողովուրդը գնահատում է, որ հայերն այս դժվար իրավիճակում իրենց կողքին են։ Հոսպիտալի տնօրենը շնորհակալություն է հայտնել ՀՀ մարդասիրական խմբին, Հալեպում ՀՀ հյուպատոսությանը եւ իշխանություններին մշտական աջակցության համար։ Միեւնույն ժամանակ, ապրիլի 19-ին Սիրիայում հումանիտար առաքելություն իրականացնող խմբի մասնագետները Հալեպի ազգային պատսպարանի ՀԱՅ ԾԵՐԱՆՈՑ-ին եւ Հայ համայնքի մանկատանն են փոխանցել > խորագիրը կրող ակցիայի ընթացքում հավաքված նվերները: The official page of the...


Ֆրանկոֆոնիայի միջազգային կազմակերպության 17-րդ գագաթնաժողովի շրջանակում ՀՀ վարչապետ Նիկոլ Փաշինյանն հոկտեմբերի 11-ին հանդիպել է Մոլդովայի նախագահ Իգոր Դոդոնի, Բելգիայի վարչապետ Շառլ Միշելի եւ ՅՈՒՆԵՍԿՕ-ի գլխավոր տնօրեն Օդրի Ազուլայի հետ:


4) Տասնյակ ջավախահայ գործարարներ Ռուսաստանի Խաբարովսկից մինչեւ Կալինինգրադ եկել էին վարչապետ Փաշինյանի հետ հանդիպման՝ իրենց շատ կարեւոր ուղերձներով ու ներդրումների ծրագրերով։


Ազատել Կարսի, Արդահանի եւ Բաթումի նահանգները | Libmindiaspora Previous PostՆոր գաղափարNext Post90 հոգով՝ թուրքերի հետ բանակցելու Зодчий Трдат


Home » ՄԱՄՈՒԼ » Սեւ «ջիպ»-ից դուրս է եկել մաչոյական քայլվածքով վարորդը. պարզվել է՝ Պուտինն է\tՍեւ «ջիպ»-ից դուրս է եկել մաչոյական քայլվածքով վարորդը. պարզվել է՝ Պուտինն է 2016/06/28\t«Հրապարակ» թերթը գրում է. «Սանկտ Պետերբուրգի Կոնստանտինյան պալատին մերձ կան մի քանի «մինի-դվարեցներ», որոնք ռուսները կառուցել էին G-8-ի ղեկավարներին հյուրընկալելու համար: Այդ տնակներից մեկում հանգրվանած հայկական պատվիրակությունը Ալիեւ-Սարգսյան հանդիպումից առաջ անակնկալի է եկել. շենքի առաջ մեկ էլ ու կանգնել է մի սեւ «ջիպ», որի միջից դուրս է եկել վարորդն ու թեթեւ` մաչոյական քայլվածքով բարեւելով բոլորին, ներս է մտել:


Սողոմոն Թեհլիրեան (1896-1960) ԿԱՐՕ ՅՈՎՀԱՆՆԷՍԵԱՆ (Շար. 11) – ԼՈՒՍԱՒՈՐ ԱՒԵՏԻՍ Սողոմոն Թեհլիրեան (1896-1960) ԿԱՐՕ ՅՈՎՀԱՆՆԷՍԵԱՆ (Շար. 11) July 13, 2017 Աշխարհ, Սփիւռք ԿԱՐՕ ՅՈՎՀԱՆՆԷՍԵԱՆ Ժ. Թեհլիրեանին Եւ Թեհլիրեանէն 5 մայիս 2017-ին ՀՅԴ «Սողոմոն Թեհլիրեան» ակումբին մէջ (Նոր Ամանոս) բացումը կատարուեցաւ Թեհլիրեանի կիսանդրիին, որուն հեղինակն է շնորհալի քանդակագործ Վարդան Աւեսեանը: Շնորհակալ գործ: Կոմիտէն կատարեց իր խղճի պարտքը: Սփիւռքի տարածքին Սողոմոն Թեհլիրեանը խորհրդանշող յուշարձան մըն ալ կայ Ֆրեզնոյի մէջ, վեց-եօթը մեթր բարձրութեամբ. արծիւը կը բզկտէ օձը: Հայաստանի մէջ Թեհլիրեանին նուիրուած երեք յուշարձաններ կան: Առաջինը` Թալինի շրջանի Մաստարա գիւղին մէջ: Երկրորդը` Երեւանի մէջ, Աջափնեակ թաղամասի Շինարարներու փողոցի համեստ անկիւն մը տեղադրուած է (8 օգոստոս 2003) անոր կիսանդրին, որ շինուած է Ղարաբաղի վարդագոյն մարմարէ: Բարձրութիւնը` երեք մեթր: Յուշարձանի հեղինակն է Լեւոն Թոքմաքճեան, իսկ հովանաւորը` Արծրուն Խաչատրեան: Սողոմոն Թեհլիրեանի երրորդ յուշարձանը տեղադրուած է Շիրակի մարզի Մարալիկ քաղաքի հրապարակին վրայ, 22 ապրիլ 2015-ին, Հայոց ցեղասպանութեան հարիւրամեակի ձեռնարկներու ծիրին մէջ: Պրոնզաձոյլ այս արձանը ունի չորս մեթր բարձրութիւն. Թեհլիրեանը կանգնած է կրանիթէ պատուանդանին` ատրճանակը ձեռքին: Գործն է վաստակաւոր նկարիչ Սամուէլ Պետրոսեանի, իսկ բարերարն է Եուրա Յովհաննիսեանը: Յուշարձաններու կողքին, Մարսէյի հրապարակներէն մէկը կը կրէ Սողոմոն Թեհլիրեանին անունը: Հրապարակի անուանափոխման արարողութիւնը տեղի ունեցաւ 21 ապրիլ 2017-ին: Ձեռնարկի կազմակերպիչներն են Մարսէյի քաղաքապետարանը եւ Ֆրանսայի Հայոց կազմակերպութիւններու համակարգող խորհուրդը: Սողոմոն Թեհլիրեան գեղարուեստական գրականութեան նիւթ հայթայթած է հետեւեալներուն. ա. Բոգդան Վերդեան` «Ծաղիկներս մնացին հեռւում» (վէպ Թեհլիրեանի մասին), Երեւան, 1991: բ. Ռոբերտ Կարայեան` «Արդարահատոյց» (վիպակ` նուիրուած Ս. Թեհլիրեանին, պատմուածքներ, յօդուածներ), Երեւան, 2004: գ. Պերճ Զէյթունցեան` «Ոտքի՛, դատարանն է գալիս» (տրամա նուիրուած Ս. Թեհլիրեանին), տես «Մեծ լռութիւն» (տրամաներ), Երեւան 1983 (100): Այս բոլորէն անկախ, Թեհլիրեանին եւ առհասարակ «Նեմեսիս»-ի մասին բազմաթիւ յօդուածներ եւ գրութիւններ լոյս տեսած են եւ կը տեսնեն Հայաստանի մէջ: Պատրաստուած են եւ կը պատրաստուին բազում տեսերիզներ եւ ժապաւէններ: Սողոմոն Թեհլիրեանի դատավարութեան առաջին սղագրական արձանագրութեան տպագրութիւնը եղած է դատավարութեան տարին իսկ, 1921-ին, Վիեննա, Մխիթարեան տպարանէն` «Դատավարութիւն Թալէաթ փաշայի սղագրական զեկուցում» խորագիրով: Ասիկա վերհրատարակուած է Երեւանի մէջ, 1990-ին: Թարգմանաբար հրատարակուած է անգլերէնով, ֆրանսերէնով եւ ռուսերէնով: Թեհլիրեանի յուշերը գրուած են ընտանիքի բարեկամ Վահան Մինախորեանի կողմէ, որ 1930-1940-ական թուականներուն Պելկրատի «Զեմգոր» գրադարանին մէջ կը պաշտօնավարէր իբրեւ գրադարանապետ: Սողոմոն Թեհլիրեան որդին` Շահէնը, կը պատմէ, որ 1940-ական թուականներուն Մինախորեանը յաճախ գտնուած է իրենց տունը` հօրը մասին գիրք գրելու նպատակով: Թեհլիրեան Մինախորեանին կու տար մանրամասն տեղեկութիւններ: Ամէն գրառումէ ետք «գալիս էր մեր տուն, միասին խմբագրում ու ձեւակերպում էին»: Այդ գրառումները առանձին հատորով լոյս տեսան Գահիրէի մէջ, 1956-ին, «Վերյիշումներ (Թալէաթի ահաբեկումը)» խորագրով: Պէտք է աւելցնել, որ գիրքի հրատարակումէն առաջ, 1948-50 տարիներուն, «հայրս արտագրում էր Վահանի արած գրառումները` այդ ամէնը ձեռագիր վիճակում ունենալու համար»: Եուկոսլաւիոյ մէջ համայնավար վարչակարգ հաստատուելէ ետք, Սողոմոն Թեհլիրեան ժամանակաւորապէս հաստատուեցաւ Մարոք: «Մեկնելուց առաջ, սակայն, հայրս կարծում էր, որ Մինախորեանի գրառումների իր արտագրած տարբերակը արտասահման տանելիս մաքսատանը կարող է կասկած յարուցել եւ խնդիրներ առաջացնել: Այդ պատճառով փաթեթաւորուած ձեռագիրը նա թողեց աներոջս մօտ` յուսալով, որ այդպէս աւելի ապահով կը լինի ու աւելի բարենպաստ ժամանակներ կը գան: Այդ տարիներին գողութեան դէպքեր յաճախ էին լինում: Ո՞վ իմանայ, գուցէ արժէքաւոր այդ ձեռագիրն էր գողութեան զոհ դարձաւ» (101): Թեհլիրեանի յուշերը, հատուածաբար կամ ամբողջական, թարգմանուած են բազմաթիւ լեզուներու` անգլերէն, ֆրանսերէն, ռուսերէն: Թեհլիրեան ունի նաեւ հայ ու օտար կայքեր: Թեհլիրեանի մահէն ետք իր կինը` Անահիտ, «Հայրենիք» ամսագրին ղրկած է իր ամուսնոյն անտիպ յուշերը` «Իմ առաջին ոխը թուրքերուն դէմ», որ լոյս տեսաւ նոյնանուն ամսագրին երեք յաջորդական համարներու մէջ (102): Սողոմոն Թեհլիրեանի հօրեղբօր որդիին` Սամուէլ Օսկանեանին թոռան` Արա Օսկանեանին վկայութեամբ, Թալէաթի սպանութենէն ետք, Թեհլիրեան բանտը գտնուելու ժամանակ, իր պաշտպան փաստաբաններու թելադրութեամբ օրագիր պահած է, որ դատի ժամանակ կրնար նպաստել իր արդարացման: Դատարանին մէջ անոր կարիքը չզգացուեցաւ: Թեհլիրեանի մահէն ետք իր կինը այդ օրագիրը յանձնած է Արա Օսկանեանի հօր` Վահէ Օսկանեանին, որ, իր կարգին, յանձնած է Հայաստանի պետական արխիւին (103): Արա Օսկանեանի վկայութեամբ դարձեալ, իր եղբայրը` Արմէն, գրի առած է մեծ հօր` Սամուէլի բոլոր պատումները Սողոմոն Թեհլիրեանին մասին, սակայն Արմէնին ողբերգական մահէն ետք (խեղդուած` ծովուն մէջ) յայտնի չէ, թէ ո՛ւր են այդ գրառումները (104): Արա Օսկանեան կը յայտնէ նաեւ, որ Թեհլիրեանի դատավարութենէն ետք գերմանական դատարանը Թեհլիրեանին կը վերադարձնէ այն ատրճանակը, որով սպաննած էր Թալէաթը: Բ. Աշխարհամարտի տարիներուն, երբ սերպ իշխանութիւննրը սկսած են խուզարկել տուները, Թեհլիրեան իր ատրճանակը նետած է Դանուբ գետը (105): Պէտք է հաստատել, որ Թեհլիրեան իր յուշերուն մէջ ոչ մէկ ակնարկութիւն ունի իր ատրճանակին մասին, բացի այն, որ Թալէաթը սպաննելէ ետք ինք նետած է ատրճանակը (106): Կան նաեւ Արա Օսկանեանէն տարբեր կարծիքներ, ըստ որոնց, Եուկոսլաւիայէն դուրս ելլելու ատեն Սողոմոն Թեհլիրեան իր երկրորդ զաւկին` Զաւէնին մարմինին վրայ պահած է ատրճանակը, որ այժմ կը գտնուի Զաւէնին կամ անոր ընտանիքին մօտ: Բոլոր պարագաներուն, ասոնք վարկածներ են պարզապէս: Վերջացնելու համար. Թեհլիրեանի պատմելով` անգամ մը, 1956-ին կամ 1957-ին, Միացեալ Նահանգներ երթալու ճամբուն վրայ, Փարիզի մէջ կազմակերպուած էր հաւաքոյթ մը` ֆրանսահայ գաղութին կողմէ: Այդ հաւաքոյթին կը մասնակցէր նաեւ Ամենայն Հայոց կաթողիկոսը` Վազգէն Ա.: Եւրոպայի տարբեր շրջաններէն բազմաթիւ հայեր եկած էին տեսնելու երկու մեծ հայերը: Բոլորն ալ անխտիր, հակառակ Թեհլիրեանի կամքին, կը ցանկային համբուրել անոր մատը, որով սեղմած էր Թալէաթը սպաննող ատրճանակի բլթակը: Ժամանակ մը ետք Վազգէն Ա. կը մօտենայ Թեհլիրեանին, կը համբուրէ անոր ճակատը եւ կ՛ըսէ. «Քու մատդ համբուրողները շատ աւելի էին, քան իմ աջս համբուրողները»: Ապա վեհափառը ներկաներուն դառնալով` կը յայտարարէ. «Այսպէ՛ս պէտք է յարգուի հերոսը: Ազգ մը, որ հերոս չունի, պատմութիւն չունի»(107): Մենք հերոս ունինք, ուրեմն պատմութիւն ալ ունինք: Վկա՛յ` Սողոմոն Թեհլիրեանը: Հայոց պատմութիւնը չէր գրուեր, եթէ չըլլային թեհլիրեանները: Հայոց պատմութեան անունն է` Սողոմոն Թեհլիրեան: (Շար. 11 եւ վերջ) 100.- Ուիքիփետիա – հայերէն բաժին: 101.- Սիմոնեան, անդ, էջ 21-22: 102.- «Հայրենիք» ամսագիր, Խ. տարի (1962), թիւ 5 (մայիս), էջ 1-6, 6 (յունիս), էջ 7-14 եւ թիւ 7-8 (յուլիս-օգոստոս), էջ 47-53: 103.- «Թեհլիրեաններն ու անոնց պայքար», անդ, էջ 6: 104.- Նոյն տեղ: 105.- Յակոբեան, անդ: 106.- Մինախորեան, անդ, էջ 308: 107.- Գինոյեան, անդ: www.aztagdaily.com/archives/355653 92 Total Views 1 Views Today Be the first to comment


Ընտրական օրենսգրքի փոփոխությունների հայեցակարգը առաջիկա օրերին կվերջնականացվի, ինչի հիման վրա նախագիծը կգրվի: Այս մասին Tert.am-ի հետ զրույցում ասաց վարչապետին առընթեր ընտրական օրենսդրության բարեփոխումների


Լրատվություն Մամլո հաղորդագրություններ Նախագահը Ռուսաստանի պետական տոնի առթիվ շնորհավորել է ՌԴ բարձրագույն ղեկավարությանը, այցելել նաեւ ՀՀ-ում ՌԴ դեսպանատուն 12.06.2017 - 1384x1079px - 359 Կբ - 1500x1052px - 440 Կբ - 1500x1087px - 608 Կբ - 1500x1125px - 454 Կբ - 1500x1012px - 406 Կբ - 1500x1082px - 491 Կբ - 1500x1095px - 403 Կբ - 1500x998px - 772 Կբ - 1500x1079px - 389 Կբ - 1500x998px - 481 Կբ - 1500x1162px - 404 Կբ - 1500x1012px - 473 Կբ - 1500x998px - 475 Կբ - 5760x3840px - 6 Մբ - 5760x3840px - 6 Մբ Նախագահ Սերժ Սարգսյանն այսօր Ռուսաստանի Դաշնության պետական տոնի՝ Ռուսաստանի օրվա առթիվ այցելել է Հայաստանում ՌԴ դեսպանատուն եւ շնորհավորել դեսպան Իվան Վոլինկինին, դեսպանատան աշխատակիցներին եւ ի դեմս նրանց՝ Ռուսաստանի եղբայրական ժողովրդին, մաղթել խաղաղություն եւ բարօրություն: Հանրապետության Նախագահը տոնի առթիվ նաեւ շնորհավորական ուղերձներ է հղել ՌԴ նախագահ Վլադիմիր Պուտինին եւ ՌԴ կառավարության նախագահ Դմիտրի Մեդվեդեւին: Ռուսաստանի Նախագահ Վլադիմիր Պուտինին ուղղված շնորհավորական ուղերձում Նախագահ Սերժ Սարգսյանն ընդգծել է, որ անցած տարիներին հայ-ռուսական հարաբերությունները՝ հենված երկու երկրների ժողովուրդների բազմադարյա բարեկամության եւ եղբայրության ամուր հիմքի վրա, հարստացել են որակապես նոր բովանդակությամբ: Ակտիվ քաղաքական երկխոսությունը, տարածաշրջանային եւ միջազգային օրակարգի առանցքային հարցերի շուրջ կառուցողական փոխգործակցությունը, տնտեսական, ռազմատեխնիկական, մշակութային-հումանիտար եւ այլ ոլորտներում երկկողմ նախագծերի համատեղ իրականացումը, Նախագահի խոսքով, լիովին համապատասխանում են Հայաստանի եւ Ռուսաստանի դաշնակցային հարաբերությունների շահերին: «Համոզված եմ, որ համատեղ ջանքերով մենք կապահովենք Հայաստանի եւ Ռուսաստանի ռազմավարական դաշնակցության ամբողջ համալիրի հետագա աճը ինչպես երկկողմ, այնպես էլ բազմակողմ ձեւաչափերով՝ ի բարօրություն մեր երկրների եւ ժողովուրդների, ի շահ տարածաշրջանային անվտանգության եւ կայունության ամրապնդման»,-ասված է ՌԴ նախագահին ուղված ՀՀ Նախագահի շնորհավորական ուղերձում:


Էջ:Axel Bakunts, Collected works, vol. 1 (Ակսել Բակունց, Երկերի ժողովածու, հատոր 1-ին).djvu/644 — Վիքիդարան Էջ:Axel Bakunts, Collected works, vol. 1 (Ակսել Բակունց, Երկերի ժողովածու, հատոր 1-ին).djvu/644 Աղջիկն իր օժիտն էր գործում։ Սեյիդն ասաց, որ շուտով քյաբինը կտրելու է: — Տեսնես ինչ քաֆթառ մարմին պիտի գրկի այս փոքրիկին, ո՛ր ծերունու չորացած շրթունքները պիտի համբուրեն սրան,— զայրացած ասաց ընկերս ու դուրս եկավ։ Ես էլ դուրս եկա սենյակից։ Դռան մոտ ետ նայեցի, աղջիկն էլ նայեց։ Ու այնպե՜ս ծով խեղճություն, անտերունչ գառան վիշտ կար նրա աչքերում: Հանկարծ լեզու առներ կարպետը գունավոր ու պատմեր, թե ինչ մտքեր է հյուսել աղջիկը հենքին, ինչպես ծանր հառաչել է կուփիչի զրնգան ձայնի հետ ու ինչպես նրա բարակ, դեղին մատները ամեն մի թելի հետ մի մանր միտք են կապել կարպետին»: Բակունցը զգացված է եղել, եւ, ըստ երեւույթին, հենքի դիմաց նստած աղջկա խոհերը հանգիստ չեն տվել նրան, մինչեւ որ ստեղծվել է «Սաբու» գողտրիկ պատմվածքը: Պատմվածքում միեւնույն այլանդակ երեւույթի երկու տարբեր զոհերին Բակունցը «միավորել» է մի կերպարի մեջ. իրական Սեյիդի մանկամարդ կինը եւ նույն Սեյիդի չամուսնացած, բայց նույնպիսի ամուսնության պատրաստվող մանկամարդ դուստրը «Սաբուի» մեջ դարձել են մի հերոսուհի։ Ակնարկում ցույց է տրված, որ Սեյիդի դուստրին պետք է վիճակվեր իր հոր մանկամարդ կնոջ բախտը: «Սաբուի» մեջ միեւնույն հերոսուհին է ցույց տրված թե՛ չամուսնացած, թե՛ ամուսնացած վիճակներում: Փաստական նյութի այսպիսի «խտացումը» իրականի պատկերումը զգալիորեն գեղարվեստականացրել է։ Առհասարակ պատմվածքը ակնարկի համեմատ ավելի ուժեղ է փաստերի գեղարվեստական վարպետ մշակման շնորհիվ: Պատմվածքում նաեւ ավելի բանաստեղծական է նկարագրված աղջիկը գորգի առաջ: «Այդ գիշեր Սաբու գյուղում մանկամարդ մի աղջիկ տորքի առաջ գորգ էր գործում։ Բարակ ծամեր ուներ աղջիկը, ծամերի ծայրից կախ էին մետաղյա բոժոժներ: Աղջիկը գլուխը աջ ու ձախ էր դարձնում, դեղնած մատներով բռնում գունավոր թելերը, թելը թելին հագցնում, ապա ծանր սանրով կոփում հանգույցները։ Դարսվում էին իրար վրա հանգույցները, ծնվում էին նախշեր, նռան ճյուղեր, տերեւներ, տերեւների մեջ երկու թեւ, որ աղջկան թվում էր երգող թռչուն։ Ամեն անգամ, երբ աղջիկը սանրը զարկում էր հյուսածին, շարժվում էին գույնզգույն կծիկները, զրնգում էին եւ ծամերի բոժոժները։ Երբ ձիավորներն անցան փողոցով, շները հաչեցին կանաչ աբայի վրա: Աղջիկը գլուխը թեքեց, Սեյիդը ճրագի լույսով տեսավ եւ գորգը, եւ տորքի առաջ նստած աղջկան։ Նրան թվաց, թե աղջիկն ինքը մի գունավոր նախշ է գորգի վրա»։ Ակնարկի համեմատ պատմվածքում աղջկա ողբերգությունը միայն այն չէ, որ նրա ջահելությունը զոհաբերվում է Սեյիդի ծերությունը «քաղցրացնելուն»։ Այս հիմնականը հեղինակը պատմվածքը գրելիս սաստկացրել է. նախ կարեւոր տեղ է գրավել գյուղում իշխող աղանդը, որի համաձայն տարվա մեջ մի գիշեր գռեհիկ ծես է կատարվում։ Անմեղ աղջիկը այդ գիշերներից մեկում դառնում է Սեյիդի կրքերի զոհը: Ապա՝ պատմվածքում աղջկա ողբերգական վիճակը Ստացված է «https://hy.wikisource.org/w/index.php?title=Էջ:Axel_Bakunts,_Collected_works,_vol._1_(Ակսել_Բակունց,_Երկերի_ժողովածու,_հատոր_1-ին).djvu/644&oldid=284341» էջից Այս էջը վերջին անգամ փոփոխվել է 15 Օգոստոսի 2019 թվականի ժամը 06:13-ին:


source: wikipedia

text: Դեպքեր Ճապոնիան դարձավ սահմանադրական միապետություն։ Ծնունդներ Արփիար Տեր-Մարգարյան, խմբագիր, մանկավարժ, արձակագիր։ Մայիսի 13 - Հովհաննես Մելիք-Փաշաեւ, հայ խորհրդային ինժեներ-էներգետիկ։ Նոյեմբերի 13 - Օստապ Վիշնյա, ուկրաինացի խորհրդային գրող-երգիծաբան Նոյեմբերի 14 - Ջավահարլալ Ներու, հնդկական ազգային ազատագրական պայքարի եւ Հնդկական ազգային կոնգրեսի առաջնորդը, Հնդկաստանի անկախումից առաջին վարչապետը Արամ Կոջոյան, հայ գեղանկարիչ Հունիսի 26 - Աղասի Շահինյան, Հարավային Կովկասում եւ Հյուսիսային Կովկասում հեղափոխական շարժումների մասնակից Հուլիսի 27 - Օտո Սկուլմե, լատվիացի խորհրդային նկարիչ Լյուդվիգ Վիգենշտայն, ավստրիացի տրամաբան եւ փիլիսոփա, վերլուծական փիլիսոփայության հիմնադիրներից Մարտի 1 - Հովհաննես Թադեւոսյան, հայ նկարիչ, Ուզբեկական ԽՍՀ ժողովրդական նկարիչ Շուշանիկ Մանուչարյանց, խորհրդային կուսակցական աշխատող Մարտի 1 - Արշավիր Խոնդկարյան, հայ թարգմանիչ (մ. 1957)։ Ապրիլ 20 - Ադոլֆ Հիտլեր, գերմանացի կանցլեր (վ.1945) Սեպտեմբեր 15 - Ստեփան Զորյան (Առաքելյան), հայ գրող, ակադեմիկոս (ծ. 1967) Ապրիլ 16 - Չարլի Չապլին, Անգլիացի նշանավոր կինոդերասան, սցենարիստ, երգահան եւ ռեժիսոր։ Մահեր Միշել Էժեն Շեւրո, ֆրանսիացի քիմիկոս-օրգանիկ Պետրոս Շանյան, հասարակական գործիչ, մանկավարժ Մկրտիչ Սանասարյան, հայ մեծահարուստ, բարերար Ապրիլ 13 - Գաբրիել Պատկանյան, պատմաբան եւ հրապարակախոս (ծ.1802) Մայիսի 12 - Զարմայր Մսերյան, հրապարակախոս, խմբագիր Հունիս 15 - Երվանդ Քոչար, նկարիչ եւ ճարտարապետ (վ. 1979) 1889 Տարեթվեր


Անջատ Ճնշումային Արեւային Ջրատաքացուցիչ | Shtigen.com Ճնշումային արեւային այս համակարգերը համակցվում են գործող ջրատաքացման համակարգերի հետ։ Արդյունքում գազի կամ էլեկտրական կաթսաները աշխատում են միայն անհրաժեշտության դեպքում։ Գործընթացը ամբողջությամբ ավտոմատացված է։ Ճնշումով ջրատաքացման համակարգի աշխատանքը Այս համակարգերի սկզբունքային տարբերությունը վակուումային խողովակներն են, որոնցում ջուր չի լցվում։ Խողովակների մեջ առկա է պղնձե ձող, որն էլ տաքանալով՝ բարձրացնում է ջերմակրի (որպես կանոն՝ չսառչող հեղուկի) ջերմաստիճանը։ Տաքացած ջերմակիրն էլ իր հերթին տաքությունը հաղորդում է բաքի ջրին։ Վակուումային խողովակները տեղադրվում են կտուրին, իսկ բաքը, որում հավաքվում է տաք ջուրը՝ շինության մեջ գտնվող կաթսայատանը։ Ջուրը սպառման կետ է հասնում ճնշումով։ Պահանջում է ավելի քիչ սպասարկում։ Բոնուս՝ մասնակի ջեռուցում հատուկ դեպքերում, երբ ամռանը տաք ջրի ծախսը մի քանի անգամ գերազանցում է այլ սեզոնների ծախսը։ Կիրառությունը։ հարմար է տաք ջրի խոշոր սպառողների՝ գործարանների, սննդի կետերի, հյուրանոցների, սպորտային համալիրների, որոշ դեպքերում նաեւ լողավազան ունեցող առանձնատների համար։ Առավելություն։ մեկ խողովակի վնասվելիս համակարգի աշխատանքը չի կանգնում՝ շարունակելով աշխատել մեկ վակուումային խողովակով պակաս հզորությամբ։ Թերություն։ ավելի ծախսատար է, քան անճնշում համակարգը։


text: Դեպքեր Փետրվարի 6 - Փետրվարի 16 - Գերմանական Գառմիշ Պարտենկիրխեն քաղաքում անցկացվեցին չորրորդ Ձմեռային Օլիմպիական խաղերը Ծնունդներ Հունվարի 5 - Ռաֆայել Սահակյան, հայ բանաստեղծ Հունվարի 5 - Պավել Արսենով, հայ, խորհրդային դերասան եւ ռեժիսոր Հունվարի 27 - Բարի Բերիշ, ամերիկացի ֆիզիկոս, աշխատել է Կալիֆոռնիայի տեխնոլոգիական ինստիտուտում։ Հունիսի 19 - Ռուդոլֆ Մուրադյան, ֆիզիկոս-տեսաբան։ Ֆիզմաթ գիտությունների դոկտոր (1970), ՀՀ ԳԱԱ ակադեմիկոս Օգոստոսի 7 - Էրիկ Մամիջանյան, հայ խորհրդային ֆիզիկոս Օգոստոսի 16 - Վլադիմիր Բաղիրով (Բաղիրյան), ԽՍՀՄ-ը, այնուհետեւ Լատվիան ներկայացրած հայազգի շախմատիստ, գրոսմայստեր, ինժեներ-մեխանիկ Սեպտեմբերի 14 - Ֆերիդ Մուրադ, ալբանական ծագումով ամերիկացի բժիշկ, դեղագետ Հոկտեմբերի 2 - Ֆրիդ Սողոյան, հայ քանդակագործ, նկարիչ Դորենց Սահակյան, հայ նկարիչ՝ կիրառական արվեստի գծով Փետրվարի 29 - Գրիգոր Կիրակոսյան, հայ անվանի տնտեսագետ Մարտի 10 - Մարտին Պետրոսյան, հայ նկարիչ, ՀՀ վաստակավոր նկարիչ (1976) Մարտի 30 - Նորայր Ադալյան, հայ արձակագիր, գրականագետ, բանասիրական գիտությունների դոկտոր։ Հուլիսի 12 - Կարլեն Աբրահամյան, հայ արձակագիր Հուլիսի 13 - Ալիսիա Կիրակոսյան, հայ բանաստեղծուհի Հուլիսի 30 - Նորայր Ադալյան, հայ արձակագիր, գրականագետ, բանասիրական գիտությունների դոկտոր, ՀՀ մշակույթի վաստակավոր գործիչ Օգոստոսի 7 - Էրիկ Արտաշեսի Մամիջանյան, ծնվել է 1936 թվականի օգոստոսի 7-ին, Կիսլովոդսկում, հայ խորհրդային ֆիզիկոս։ Ֆիզմաթ գիտությունների դոկտոր, հայ խորհրդային ֆիզիկոս։ Դեկտեմբեր 14 - Տիգրան Լեւոնյան, ՀՀ ժողովրդական արտիստ, երգիչ, ռեժիսոր (վ. 2004) Հրանտ Մաթեւոսյան - հայ գրող (վ. 2003 թ.) Մահեր Հունվարի 18 - Ռեդյարդ Կիպլինգ, անգլիացի հայտնի գրող, բանաստեղծ եւ արձակագիր (ծնվ. 1865) Փետրվար 20 - Ալեքսանդր Թամանյան, ճարտարապետ (ծ. 1878) Հուլիսի 27 - Արշակ Հարությունյան, հայ դերասան, ՀԽՍՀ վաստակավոր արտիստ Օգոստոսի 16 - Պետեր Յենսեն, գերմանացի արեւելագետ, Մարբուրգի համալսարանի պրոֆեսոր։ Դեկտեմբերի 19 - Ալեքսեյ Սեւերցով, խորհրդային կենսաբան, կենդանիների էվոլյուցիոն մորֆոլոգիայի հիմնադիրը Հովհաննես Աբելյան - դերասան (ծ. 1865) 1936 Տարեթվեր


text: 1 Սիօնի պատճառովը ես չեմ լռելու, եւ Երուսաղէմի համար չեմ հանգստանալու, մինչեւ որ ծագէ նորա արդարութիւնը արշալուսի պէս, եւ նորա փրկութիւնը՝ բոցավառ ջահի պէս։ 2 Եւ ազգերը պիտի տեսնեն քո արդարութիւնը, եւ բոլոր թագաւորութիւնները՝ քո փառքը. Եւ քեզ նոր անունով պիտի կոչեն, որ Տիրոջ բերանը կանուանէ։ 3 Եւ դու փառաւոր պսակ կլինես Տիրոջ ձեռքումը, եւ արքայական թագ՝ քո Աստուծոյ ափումը։ 4 Այլ եւս քեզ չեն ասիլ՝ Թողուած, եւ քո երկրին այլ եւս չեն ասիլ՝ Աւերակ, այլ քեզ պիտի ասուի՝ Իմ հաւանածը, եւ քո երկրին՝ Ամուսին ունեցող, որովհետեւ Տէրը քեզ հաւանելու է, եւ քո երկիրն ամուսնանալու է։ 5 Որովհետեւ երիտասարդը կոյսի հետ ամուսնանալու պէս՝ պէտք է քո որդիները քեզ հետ ամուսնանա, եւ փեսան հարսի վերայ ուրախանալու պէս՝ պէտք ՝ քեզ վերայ ուրախանայ քո Աստուածը։ 6 Քո պարիսպների վերայ, ով Երուսաղէմ, պահապաններ եմ դրել. Նորանք բոլոր օրը եւ բոլոր գիշերը բնաւ պիտի չլռեն. Դուք ով Տիրոջը յիշողներ, մի լռէք, 7 Եւ նորան դադար մի տաք, մինչեւ որ նա հաստատէ, եւ մինչեւ որ նա Երուսաղէմը օրհնութիւն շինէ երկրումը։ 8 Տէրը երդում է արել իր աջովը եւ իր զօրութեան բազուկը, թէ Քո ցորենը միւսանգամ չեմ տալու քո թշնամիներին իբրեւ կերակուր, եւ օտարների որդիքը պիտի չխմեն գինին, որի վերայ դու վաստակեցիր։ 9 Այլ նորա հնձողները պիտի ուտեն նորան, եւ Տիրոջը օրհնաբանեն, եւ նորա ժողովողները պիտի խմեն իմ սրբարանի սրահներումը։ 10 Անցէք՝ անցէք դռներիցը, պատրաստեցէք ժողովրդի ճանապարհը, ուղղեցէք՝ ուղղեցէք ուղին, քարերը միջիցը հանեցէք, դրօշակ բարձրացրէք ազգերի համար։ 11 Ահա Տէրը լսել է տուել մինչեւ երկրի ծայրը. ասեցէք Սիօնի աղջկանը՝ Ահա քո Փրկիչը գալիս է, ահա նորա վարձքը նորա հետն է, եւ նորա հատուցումը նորա առաջին։ 12 Եւ նորանց պիտի ասեն. Սուրբ ժողովուրդ, Տիրոջ փրկուածներ. Եւ քեզ պիտի կոչեն. Ուզուած, Չթողուած քաղաք։


Հայը՝ մեզի ծանօթն ու անծանօթը – Horizon Weekly Kragan Ամենէն վերջը սեղան բերուեցաւ օրուան հաւաքը իմաստաւորողը՝ եօթը փոքր, գունաւոր եւ վառուած մոմերով զարդարուած տարեդարձի կարկանդակը։ Ապա օրուան «մեծարեալ»ին՝ Հայկին, որուն համար այս երեկոյ ընտանեօք ուրախ եւ աղմկոտ սեղանի մը շուրջ հաւաքուած էինք, թելադրուեցաւ պապիկին՝ մօտս գալ, որպէսզի գիրկս նստի ու թոռնիկ ու պապիկ թէ՛ մոմերը մարէինք եւ թէ՛ միասին ալ նկարուէինք։ Հայկ հնազանդեցաւ: Արագ մը եւ մեծ ժպիտով եկաւ ու գիրկս տեղաւորուեցաւ։ Ինք՝ ի՜նչ ուրախութիւն։ Ես ալ՝ ի՜նչ հպարտութիւն։ Եւ ահա երկուքով մեր վիզերը առաջ երկարեցինք դէպի այդ «օրհնեալ» կարկանդակը, որպէսզի մոմերը միասին փչելով՝ մարէինք։ Ու հարազատներուն խառնիճաղանճ ու անկանոն «մէկ-երկու» համրանքին ու տարեդարձի յատուկ բարձրաձայն ու աղմկոտ երգին հետ, սկսանք փչել։ Ե՞ս, փչե՞լ... Ի՜նչ փչել: Վրաս գրէ՛։ Բերնովս փչոցի ձայներ հանեցի, իսկ ինք, քանի մը ձախող փչոցներէ ետք, վերջապէս մոմերը հանգցուց։ Եւ ահա դարձեալ պոռչտուք... ծափեր... ապրիսներ։ Սենեակէն ներս կրկին անգամ պահը խրախճանք դարձաւ: Մթնոլորտը իսկապէս լեցուն էր նոր կեանքով։ Ապա, գրպանէս նուէր պահարանս կամաց մը հանելով Հայկին յանձնեցի եւ բարձրաձայն ըսի. — Հա՛յկ, աղուոր տղա՛ս, «իշալլահ» մեծնա՛ս եւ բարի հայ մանչուկ մը դառնա՛ս...։ Մեծ հօր յատուկ բարեմաղթանք մըն էր կատարածս։ Անմեղ եւ հարազատ, բայց կիսատ մնաց։ Հայկը իր անունը լսելով, շուտով ինծի դարձած էր եւ արագ մը «յափշտակած» պահարանս, զարմանքի «ուաթ» (ի՞նչ) մըն ալ ըսելով։ «Եո՛ւ, արմէնիէն պօ՛յ, այ հօ՛փ», դո՛ւն, հայ տղէկ, յուսամ...: Այսչափ։ Մեղայ: Խօսքս «բերանս» ձգեց։ Հազիւ այսքանը ըսած էի, ի՞նչ տեսնեմ, մեր տղան արագ մը գիրկէս վար «թռաւ», վերէն վար զիս չափեց, տուած պահարանս ինծի նետեց, դէմքը ճմռթկեց ու յուզմունքով լեցուած աչքերով մօրը գիրկը վազեց, լալագին պոռալով. — Այ ամ նաթ արմէնիէն, այ ամ Հայկ, ես ամենինիէն չեմ, ես Հայկ եմ...։ Ամեն ինչ բացայայտուեցաւ։ Մեր հերոսը չէր հասկցած մաղթանքին բուն իմաստը։ Թերեւս ալ իրաւունք ունէր: Իր մօտ «արմէնիէն»ի եւ Հայկի միջեւ յստակ շփոթ մը ըլլալու էր: Թերեւս ալ իրեն համար ամօթ մըն էր «արմէնիէն » կոչուիլը։ Ինք իր անունը շատ կը սիրէր: Ինք՝ իր Հայկ ըլլալը միայն գիտէր։ Իր հարազատ անունն էր։ Հակառակ անոր, որ Արարատ, եռագոյն դրօշ, շատ անգամ միասին գծած, ներկած ու խօսած էինք եւ հակառակ անոր, որ ամեն անգամ Երեւանէն հայկականութիւն կամ Հայաստան բնորոշող գլխարկ-շապիկ եւ հայկական զանազան յուշանուէրներ իրեն համար բերած էինք, սակայն այնպէս կ՚երեւէր, թէ ըսած բառերուս մասին այս տղուն մտքին մէջ սխալ տպաւորութիւն մը բոյն շինած էր։ Երեւոյթ մը, որուն երբեք չէինք անդրադարձած։ Ինչպէ՞ս ընդունիլ կեանքի այս ճշմարտութիւնը։ Մեղաւոր էի: Նոյնպէս ինծի հետ այս մեղքին մեղսակից էին նաեւ իր ծնողքը, դպրոցը, ընկերները, քաղաքը, մթնոլորտը: Բայց հիմա ատոր ատենը չէր: Անմիջապէս տան մթնոլորտը փոխուեցաւ։ Ահա քեզի «բարի տարեդարձ»: Ես էի զայն այրողն ու մոխրացնողը։ Վայրկեանին բոլորին աչքերը վրաս կեդրոնացան։ Տնեցիք կարծես խօսքերնին մէկ ըրած յանցաւորը կը փնտռէին: Եւ գտած էին։ Զիս։ Ու անկէ ետք, մինչեւ մեր պզտիկ պարոնին համոզուիլը, հանդարտիլը, տարեդարձի սեղանին համը փախած էր արդէն։ Արդէն ամիսներ անցած են ինծի համար այդ ապշեցուցիչ դէպքէն: Ու ամեն անգամ երբ յիշեմ, մտքիս մէջ կը գծագրուի կորսուածի մը կանչը։ Այդ ի՜նչ վիճակ էր: Աստուած իմ: Ի՜նչ իրականութիւն: Վայրկեանին կը զգամ, որ դարձեալ հայու հոգիս պայքարի մէջ մտած է։ Ամեն ինչ գլխուս մէջ խառնակ է։ Խոր ցնցում մը ներսս է արդէն: Ո՞ւր մնացին բաղձանքներս, երազներէս եւ յոյզերս։ Դարձեալ ես ինծի հարց կու տամ՝ անմեղօրէն: Ամեն բան խառնուած է: Գլուխս քանի մը անգամ աջ-ձախ կը շարժեմ։ Ես զիս կ՚ուզեմ համոզել։ — Վա՜յ, խեղճ Հայկս... վա՜յ... կ՚ըսեմ ու կը կրկնեմ մտովի։ Ցաւը կարծես մէջս լալու սկսած է։ Որովհետեւ ինքնածին տառապանք մը սկսած է կրծել բոլոր մտածումներս։ Ու այս շուարած վիճակիս մէջ, ես զիս կը հարցուփորձեմ: — Ի՞նչ էր այս պատահածը: Ո՞վ էր սա «արմենիէնը» եւ սա Հայկը: Ո՞վ ենք մենք։ Ո՞վ է հայը։ Ո՞ւրկէ կու գանք եւ այս օրերուն, ո՞ւր կ՚երթանք։ Անկասկած, որ դուրսը, սփիւռքներու տարածքին, Հայկին նման հազարաւոր երեխաներ կան հայ տուներու, դպրոցներու, կեդրոններու մէջ: Ինքզինքնիս չխաբենք: Հայկս բացառութիւն մը չէր եւ չէ։ Բնաւ: Բայց... այս մէկը արդարացում մըն ալ չէ։ Հայը ո՞ւր չէ որ: Կամայ թէ ակամայ, ան ուր որ ալ երթայ, հոն իր տունը կը շինէ: Հո՛ս երկրորդ հայրենիքս է կ՚ըսէ ու բնակարան, եկեղեցի, ակումբ, կեդրոն, մամուլ, դպրոց կը հիմնէ: Գաղութ կը կազմէ: Այս բոլորը՝ որպէսզի ինքզինք եւ իրեն յաջորդող սերունդը ապահով պահէ: Ու իր ուրախ եւ տխուր պահերուն միշտ իր հայրենիքը կը յիշէ, անոր կենացը կը խմէ: Կը յուզուի: Կ՚երգէ: Կը պարէ... այսպէս իր պապենական հողէն հեռու, կը փորձէ... ինքզինք իր գիտցած ձեւով հայ պահել: Իսկ յետոյ, տարիներ ետք, դարձեալ զանազան պայմաններու բերումով, կը ծրագրէ մեկնիլ, հեռանալ իր բոյնէն եւ կ՚որոշէ տեղաւորուիլ նոր եւ բոլորովին այլ օտար երկինքի մը տակ, առանց մտածելու, որ պէտք է մեկնի ու հաստատուի այն հողին վրայ, որուն հայրենիք անունը կու տանք: Մէկ խօսքով՝ Հայաստան Ու այսպէս, հայուն համար ժամանակի սլաքները կը դառնան աղմուկով եւ նոյնքան ալ անաղմուկ։ Եւ տակաւին պիտի շարունակուին դառնալ: Ուզենք կամ չուզենք: Ամեն տեղ կը փորձենք «նաւարկել» աշխարհի բազմազան հոսանքներուն դէմ՝ յանուն հայապահպանման: Սփիւռքը ցուրտ է կ՚ըսեմ։ Խաբուսիկ է։ Ահա՛ քեզի մեր Սփիւռքը։ Ահա՛ հայ կեանք։ Ահա նաեւ ճակատագիր եւ հայոց պատմութիւն։ Արդեօ՞ք, այս բոլորէն ետք մենք գիտե՞նք թէ մենք ով ենք։ Դարձած ենք ցիր ու ցան։ Կարծես վարժուած ենք այսպէս ապրիլ։ Ամեն տեղ ուրիշը ընդօրինակած ենք։ Կարծես մեր մտքի բանալին կորսնցուցած կ՚ապրինք յաճախ: Հետզհետէ սկսած ենք մաշիլ: Սա մենք են եւ մենք չենք։ Իբրեւ անբնական կացութեան հետեւանք, Սփիւռքեան ճակատագրին մէջ ինկած ենք։ Միշտ ըսած ու կրկնած եմ, թէ փոխուած են ժամանակները, փոխուած են պայմանները, բայց ազգովին չենք անդրադառնար որ ամենէն առաջ մենք փոխուած ենք։ Կիսամիջոցներով կը գոհանանք: Յաճախ եւ ինչու չէ՝ ընդհանրապէս: Մռայլ եւ ամեհի դար մըն է, որ կ՚ապրինք։ Հետաքրքիր եւ նոյնքան ալ սարսափազդու։ Ամեն առիթով բեմերէն եւ մեր մամուլի սիւնակներէն ահազանգ կը հնչեցնենք: Զաւակները կորսնցուցած մօր մը նման յաճախ կը պոռանք, որ եթէ զգացումը չկայ, ուրեմն ոչինչ կայ: Այս բոլորը նորութիւններ չեն: Բոլորս ալ լաւատեղեակ ենք։ Բայց ո՞վ է լսողը: Ո’վ է գործադրողը: Անոր համար մտահոգ ալ ենք։ Մեզմէ շատեր հաւանաբար իրենց քունն ալ կորսնցուցած են։ Որքան խորունկ, այնքան շօշափելի կերպով կը զգանք ամեն բան: Գիտենք, որ հայը չունի արեւելքի միւս ժողովուրդներուն նման ազգային եւ կրօնական մոլեռանդութիւն: Ուրեմն...: Շատեր շատ բաներ ամեն օր կը թելադրեն: Տեսակաւոր ու դրական դեղատոմսեր կ՚առաջարկեն...: Մտահոգ միտքերը միշտ կը կրկնեն, թէ պայման է շարժման մէջ դնել մեր բոլոր հնարքները: Դուրս հանել մեր մէջ բոյն դրած օտարամոլութիւնը: Վերագնահատութեան ենթարկել մեր կեանքը: Հաղորդուիլ ժառանգուած անցեալին: Նոր սերունդին ներքին աչքն ու ականջը բանալ: Բացատրել, թէ աշխարհի վրայ ոչ ոք ունի կամ ունեցած է հայու հոգիին բարձրութիւնը, անոր մշակումը, զարդարումը։ Շեշտել, թէ հայուն երգը շարական եղած է։ Զուսպ եւ ոգեկան եւ իր ձայնը, միշտ երկինք բարձրացուցած։ Դարերով դիմացած է ճակատագրի ամեն տեսակի թունաւոր եւ ահարկու փոթորիկներուն։ Ամեն անակնկալի ներքին ձայն մը զինք կեանքի կանչած է։ Իր երգերը նուիրած է իր կեանքին, իր հողին, իր բանակին, իր բերքին, իր արեւուն, իր Արարատին, իր փողոցին եւ իր վարդագոյն մայրաքաղաքին: Ստեղծագործ իր միտքն է, որ զինք պահած է արթուն եւ զգօն։ Յայտնի եւ անանուն ցաւեր շալկած հոգեկան տառապանք հագած, միշտ ստեղծուած մթնոլորտին մէջ փոխանցած է սէր, գուրգուրանք յարգանք հանդէպ ազգային իր արժէքներուն։ CategoriesԱՐՁԱԿ TagsԳէորգ Պետիկեան, Դեկտեմբեր 2018 Previous PostPrevious Նոյեմբեր 2018-ի թիւը Next PostNext Մշոյ Ս. Կարապետ Վանքի Ս. Դուռ (*)


14:00 «Հայաստան» հիմնադրամից 52.7 մլրդ դրամ նվիրաբերել է Կառավարությանը. Ֆիննախի պարզաբանումը 13:55 Մեզ վերաբերվեցիք ինչպես նզովյալի, որովհետեւ ձեզ հետ երկու քայլ չէինք քայլել. Թեհմինա Վարդանյան 13:43 «Աստանան» հաղթեց, Տիգրան Բարսեղյանը մասնակցեց հանդիպմանը 13:41 Արայիկ Հարությունյանին ուղեկցող անվտանգության աշխատակցին թույլ չեն տվել հատել Ռուսաստանի սահմանը 13:39 Սգո ծառայություններ մատուցող կազմակերպությունների համար սահմանվել են Covid-անվտանգության առանձին կանոններ 13:35 ԱՄՆ-ը նախատեսում է ամրապնդել «ժողովրդավարական արժեքները» Թուրքիայում 13:27 Հարությունյան. Փաշինյանին մեղադրում են ոչ թե պատերազմը կանգնեցնելու, այլ երկիրը նման վիճակի հասցնելու համար 13:23 «Բարգավաճ Հայաստան». Ի՞նչ է անում Երեւանի քաղաքապետարանը պատերազմից տուժած ընտանիքների համար 13:20 Արծրուն Հովհաննիսյան, կասե՞ս, թե այս բլուրը վերադարձնելու համար քանի Հայ զինվոր է զոհվել վերջին պատերազմում. Ղազինյան «Լոկոմոտիվի» ֆուտբոլիստները ստիպված են եղել մի քանի ժամ սպասել Մադրիդի օդանավակայանում 13:06 Զինծառայողների ապահովագրության հիմնադրամ. Արցախում պատերազմից հետո փոխհատուցում է ստացել 104 շահառու 13:04 Պղնձի գներն աճում են կորոնավիրուսի դեմ պատվաստանյութի հետ կապված լավատեսության ֆոնին Գեւորգ Կասպարով. Կարիերաս չավարտեցի հենց այս ռեկորդի համար 09:09 «Հրապարակ». Գագիկ Ծառուկյանին դատել չստացվեց, կփորձեն մանդատից զրկել. ինչ է սպասվում նրան ժամը 18-ին 09:03 «Փաստ». Որոշվել է «աջուձախ» հայտարարել նկատողություն, որ զրկեն պարգեւավճարից 09:00 ՌԴ պաշտպանության նախարարությունը հայտնել է Լեռնային Ղարաբաղում տարածքի ականազերծման ընթացքի մասին 08:57 «Հրապարակ». ՀՀ նախագահը չնայած պահանջում է Փաշինյանի հրաժարականը, բայց գործում է նրա հետ համաձայնեցվա՞ծ 08:51 «Ժողովուրդ». Ինչպես փորձաքննության ենթարկել 11 հազար վիրավոր զինվորի. դատախազության շուրջ խռովություններ են առաջացել 08:45 «Հրապարակ». Լեւոնականների՞, թե՞ Արմեն Սարգսյանի թեկնածու 08:38 «Ժողովուրդ». Արայիկ Հարությունյանի հրաժարականին կարող են հասնել միայն 2021-ի մայիսին. մանրամասներ 08:31 «Փաստ». Մի քանի նախարարությունում արգելել են աշխատակիցներին մասնակցել ցույցերին՝ սպառնալով տուգանել 08:30 Կոլումբիան խոստանում է արագացնել կոկայի ոչնչացման տեմպերը 08:22 «Հրապարակ». Դավիթ Տոնոյանի «կադրերն» ահուսարսափի մեջ են. վստահ են, որ հաշվեհարդար է լինելու Ընդհանուր թեստերի թիվը կազմում է 490370 վերջին մեկ օրում` 1977 նոր թեստավորում... Միեւնույն ժամանակ, Միացյալ Նահանգներում վարակման դեպքերի թիվը գերազանցել է 12 միլիոնը, իսկ մահվան դեպքերինը` 255 հազարը... ԵՄ-ն, Կանադան եւ 11 այլ երկրներ համաձայնեցրել են համավարակների դեմ պայքարի ապագա համաձայնագրի համար միջոցառումները «Օտտավայի խումբը» իր առաջարկները Առեւտրի համաշխարհային կազմակերպությանը կներկայացնի դեկտեմբերի կեսերին` հույս ունենալով, որ իր 164 անդամները կմիանան իրեն 2021 թվականի սկզբին... Ըստ պահանջարկի՝ երկրորդ տեղում ամերիկյան Novavax-ի պատվաստանյութն է՝ ձեւակերպվել է 1,4 միլիարդ չափաբաժնի նախնական պատվեր: Երրորդը ամերիկյան մեկ այլ՝ Johnson & Johnson դեղագործական հսկայի պատվաստանյութն է՝ 1,3 միլիոն չափաբաժին...


Փաստաթղթեր ՀՀ նախագահի հրամանագրերը Ա. Մկրտչյանին Հայաստանի Հանրապետության վերաքննիչ քաղաքացիական դատարանի դատավոր նշանակելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 11-րդ կետով եւ հիմք ընդունելով Արդարադատության խորհրդի 2008 թվականի հուլիսի 31-ի «Վերաքննիչ քաղաքացիական դատարանի դատավոր նշանակելու համար թեկնածություն ներկայացնելու վերաբերյալ» եզրակացությունը՝ ո ր ո շ ու մ ե մ. Արսեն ՄԿՐՏՉՅԱՆԻՆ նշանակել Հայաստանի Հանրապետության վերաքննիչ քաղաքացիական դատարանի դատավոր: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Օգոստոսի 6 Երեւան


text: Դեպքեր Ծնունդներ Հունվարի 4 - Լերմոնտ Մովսիսյան, հայ ռադիոֆիզիկոս, ֆիզիկա-մաթեմատիկական գիտությունների դոկտոր, պրոֆեսոր։ Օգոստոսի 1 - Մուրազ Սարգսյան, հայ ռազմական գործիչ, գեներալ-լեյտենանտ Օգոստոսի 9 - Ալեքսանդր Կովալենկո, ԽՍՀՄ ֆուտբոլիստ, պաշտպան Հոկտեմբերի 22 - Կատրին Դենյով, ֆրանսիացի աշխարհահռչակ դերասանուհի, Ֆրանսիայի ամենագեղեցիկ կանանցից Մկրտիչ Թումանյան, Հայաստանի Գիտությունների ազգային ակադեմիայի արտասահմանյան անդամ, մաթեմատիկական գիտությունների դոկտոր, պրոֆեսոր Հունվարի 23 - Ֆերդինանտ Առաքելյան, քանդակագործ Փետրվար 25 - Ջորջ Հարրիսոն, անգլիացի ռոք-երաժիշտ (վ. 2001) Հունիսի 15 - Ջոնի Հալիդեյ, ֆրանսացի երգիչ Հուլիսի 28 - Ռիչարդ Ռայթ, անգլիացի ռոք-երաժիշտ (վ. 2008) Օգոստոս 13 - Ազատ Գասպարյան, հայ դերասան Հոկտեմբերի 6 - Օտտավիո Բիանկի, իտալացի ֆուտբոլիստ եւ գլխավոր մարզիչ Դեկտեմբերի 8 - Ջիմ Մորիսոն, ամերիկացի երգիչ, պոետ, երգերի հեղինակ, դերասան Արա Շիրազ - Հայ քանդակագործ Մահեր Հունվարի 13 - Նեյյիրե Նեյիր, թատրոնի եւ կինոյի թուրք դերասանուհի Հունվարի 26 - Նիկոլայ Վավիլով, Խորհրդային խոշոր գիտնական, ակադեմիկոս, գենետիկ, բուսաբան, աշխարհագրագետ Հոկտեմբերի 12 - Մաքս Վերտհայմեր, գերմանացի հոգեբան, գեշտաչղ հոգեբանության հիմնադիրներից եւ գլխավոր տեսաբանը Հարություն Թումանյան, հայ գրող Ապրիլի 30 - Հանս Օտտո Հարրի Եսպերսեն, դանիացի լեզվաբան Դեկտեմբերի 7 - Ռութ Բելվիլ, լոնդոնցի կին գործարար, որն իր հաճախորդներին ժամանակ էր վաճառում Լեւոն Տեր-Հովսեփյան, բանվոր հեղափոխական, Հարավային Կովկասում հեղափոխական շարժումների մասնակից Սերգեյ Սպասոկուկոցկի, խորհրդային վիրաբույժ Դավիթ Օքրոյանց, հայ նկարիչ, մանկավարժ Մարգարիտ Աթաբեկյան, հայ գրականագետ, թարգմանիչ, բանասիրական գիտությունների թեկնածու։ Սեպտեմբեր 23 - Լիպարիտ Նազարյանց, հրապարակագիր, բանաստեղծ եւ դաշնակցական գործիչ Սեպտեմբերի 16 - Հունան Ավետիսյան, հայազգի խորհրդային զինվոր, մասնակցել է Երկրորդ համաշխարհային պատերազմի 89-րդ Հայկական հրաձգային դիվիզիայի կազմում։ Զապել Եսայան - հայ գրող, թարգմանիչ, հրապարակագիր (ծ. 1878) 1943 Տարեթվեր


text: Մրցանակներ ու ձեռքբերումներ | Tonus-Les Դեղագործական ոլորտի լավագույն ընկերություն Մրցանակաբաշխության արդյունքների համար հիմք է ծառայել հատուկ հանձնաժողովի փորձագիտական կարծիքը, իսկ հավաստագիրը ստորագրվել է ՀՀ Առողջապահության նախարար Արսեն Թորոսյանի կողմից: «Տոնուս-Լես» ընկերությունն իր գործունեությունը սկսել է ընդամենը մեկ դեղատնից եւ դինամիկ զարգացման, քրտնաջան աշխատանքի շնորհիվ ներկայումս ոլորտի առաջատար ընկերություններից է: Այն եզակի է իր փիլիոսոփայությամբ, որդեգրած արժեքներով եւ ոլորտում ներդրած ավանդով: «Տոնուս-Լես» ընկերությունը ներկայումս իր գործունեությունը ծավալում է հետեւյալ ոլորտներում՝ Իր գործունեության ընթացքում «Տոնուս-Լես»-ը բազմաթիվ անգամներ է արժանացել տարբեր մրցանակների, պատվոգրերի, շնորհակալագրերի, անգամ Օքսֆորդում կայացած Եվրոպայի Բիզնես Գագաթնաժողովի կողմից արժանանացել է ‹‹Եվրոպական որակ›› պատվաբեր մրցանակին: «Տարվա Դեղագործական Ընկերություն» մրցանակն էլ կդառնա «Տոնուս-Լես»-յան հաղթական պատմության կերտման ճանապարհի կարեւոր բաղադրիչներից մեկը:


text: Հաղթանակած Քրիստոսի հաղթանակած Զինվորին Հայոց ցեղասպանության 102-րդ տարելիցը անմոռանալի օր դարձավ իմ կյանքում։ Այդ օրը Տավուշի թեմի առաջնորդ Բագրատ եպիսկոպոս Գալստանյանի, թեմի հոգեւորական Արամ քահանա Միրզոյանի, Մեհրաբի գնդերեց Գեւորգ Սարկավագի եւ ընկերներիս հետ այցելել էի ՀՀ հյուսիս֊արեւելյան սահմանագծում տեղակայված մի քանի մարտական հենակետ։ Նպատակը մեկն էր՝ փոխանցել հայ զինվորներին Քրիստոսի հրաշափառ Հարության ավետիսն ու օրհնել առաջնագծում տեղակայված նրանց կացարանները։ Երբ այցից մի քանի օր առաջ Բագրատ Սրբազանը հայտնեց ինձ իր այդ մտադրության մասին, հասկացա, որ դառնում եմ հրաշալի մի նոր ավանդույթի ձեւավորման ականատես։ «Ապրիլի 24-ին մենք պետք է սահմանում լինենք։ Մեր զինվորի կողքին», - այն օրն ասաց Սրբազանը եւ տեղեկացրեց, որ դիրքեր այցելելուց առաջ պետք է հանդիպեն Վեհափառ Հայրապետին եւ ստանան նորին սրբության օրհնությունը։ Ապրիլի 24-ին մի քանի օր դեռ կար, բայց սպասումի զգացողությունը խիստ անհամբեր էր դարձրել ինձ։ Ուզում էի ներկա լինել «բլինդավօրհնեքի», ինչպես կատակով ասում է Սրբազանը, առաջին արարողությանը։ Ուզում էի հանդիպել Տավուշի մարզում ծառայող զինվորական իմ ընկերներին։ Ուզում էի, որպեսզի հենց այդ օրը նոր խորհուրդ ստանար ինձ եւ հազարավոր մեր զինվորների համար։ Եվ ահա վերջապես լույսը բացվեց եւ արեւի առաջին շողերի հետ ճանապարհ ընկա դեպի Բերդի տարածաշրջան, Մեհրաբի գունդ։ Օրը խոստումնալից էր եւ շատ տրամադրող։ Շարահրապարակում կանգնած զինվորների ողջույնն այնքան բարձր էր ու առույգ, որ թվաց, թե նրանք ուր որ է մարտի են մտնելու։ - Տեսնես որտե՞ղ հասավ նրանց ձայնը, - կարծես ինքն իրեն հարցրեց Բագրատ Սրբազանը։ - Գանձակ, - լսվեց ինչ-որ մեկի պատասխանը։ Այնքան վստահ, որ որեւէ մեկի մոտ կասկած չմնաց։ Իրապես, ինչպե՞ս կարող էր գնդի ձայնը չհասնել Գանձակ։ Բացառված էր դա։ Այստեղ ծանոթացա հետաքրիր մի մարդու եւ նրա ընկերների հետ։ Անունը Կարո Առաքելյան էր։ Ռուսաստանում բնակվող այդ հայորդին ժամանակին եղել է Մովսես գյուղի ինքնապաշտպանական ջոկատի առաջին հրամանատարը։ Այժմ, բնակվելով օտարության մեջ, նա երբեք չի կտրել կապը հայրենի շրջանի եւ դրա քաջարի պաշտպան մեր մարտիկների հետ։ Բոլորովին վերջերս Կարո Առաքելյանը զինվորական երկու մեքենա է նվիրել Բերդի տարածաշրջանում տեղակայված երկու գնդերին։ Այդ օրն էլ եկել էր աջակցելու Սրբազանին իր առաքելության մեջ՝ զուգահեռաբար կրկին նպաստ բերելով զինվորների համար կարեւոր նշանակություն ունեցող խնդիրների լուծման գործին։ Գնդում ծանոթացա նաեւ Հայոց ցեղասպանությունը վերապրած ծնողների երկու զավակների հետ։ 90-ամյա ամուսիններ էին, որ կրկին եկել էին Տավուշի մարզ՝ դառնալու մասնակիցը Հայոց աշխարհի այդ չքնաղագույն անկյան կյանքին ու զարգացմանը։ Ցեղասպանության հիշատակի օրվան նվիրված զինվորական միտինգից հետո ուղեւորվեցինք դեպի մարտական դիրքեր։ Ամբողջ օրվա ընթացքում հասցրինք լինել ընդամենը 5 հենակետում։ Առաջիկա 40 օրերի ընթացքում, երբ Հայ առաքելական եկեղեցում շարունակվում են զատկական տոները, Բագրատ եպիսկոպոս Գալստանյանն ու թեմի հոգեւորականները կայցելեն մարզ բոլոր դիրքերը։ Հաշվի առնելով քանակը եւ որ մեկ օրում ընդամենը հինգ տեղ հասցրեցինք լինել, մտածում էի, որ գրեթե անիրականանալի գաղափար է դա։ Բայց հետո, երբ տեսա Սրբազանի խանդավառությունը, նրան առաջնորդող ներքին ուժն ու նվիրվածությունը մեր զինվորներին ու Հայրենիքն, հասկացա, որ ընդամենը մեկ ամիս անց ՀՀ հյուսիս-արեւելյան սահմանի բոլոր «բլինդավներն» ու պաշտպանները օրհնված կլինեն։ Ամեն մի զինվոր կստանա Քրիստոսի Հարության ավետիսն ու հենց մարտական դիրքում զատկական սեղանի շուրջ կնշի այդ մեծ տոնը։ Եղանակն անձրեւոտ էր, ճանապարհները՝ ցեխոտ։ Ապրիլի 24-ին, ինչպես որ մեր ողջ ժողովուրդը բարձրանում էր Ծիծեռնակաբերդի բարձունք, նույն ուխտով եւ նույն վճռականությամբ բոլորս միասին հասանք Տավուշի ամենաբարձր լեռներից մեկի գագաթին տեղակայված մարտական դիրք։ Թվում էր՝ ողջ աշխարհն է ափիդ մեջ։ Թվում էր՝ սա հենց այն կետն է, որտեղից ամենաշուտը կլսվեն Բարձրյալին եւ Ցեղասպանություն տեսած հայ սրբերին ուղղված մեր աղոթքները։ Զինվորները չափազանց ոգեւորված էին։ Նրանցից ոմանք, հավանաբար, չէին սպասում, որ հենց այդ դիրքում իրենց կարող էր այցելել թեմի առաջնորդը։ Բայց յուրաքանչյուր տոն անակնկալներով է գեղեցիկ։ Եվ այդ օրը մեր պաշտպանները ստացան Սրբազանի օրհնությունն ու իրենց բաժին նվերները։ - Այսուհետեւ յուրաքանչյուր տարվա Ապրիլի 24-ին դիրքերում պետք է լինենք, - վերադարձի ճանապարհին ասաց Բագրատ Սրբազանը։ Թող սա նոր ավանդույթ լինի։ Թող այսպիսին լինի մեր պատասխանը բոլոր նրանց, ովքեր ցանկանում էին մեռած տեսնել մեր ժողովրդին։ Տպավորությունները շատ էին։ Ետդարձին մտածում էի այն մասին, որ բոլոր մարտակլան դիրքերում, որտեղ երբեւէ բախտ է վիճակվել ինձ լինելու, տեսել եմ հավատքով եւ վճռականությամբ լցված զինվորներ, փոքր մատուռներ, աղոթատեղիներ, խաչքարեր... Եկեղեցի-Բանակ, հոգեւորական-զինվոր, մարդ-հավատք... Ինչպիսի հրաշալի կապ։ Ժողովրդի հարատեւության ինչպիսի ամոււր երաշխիք։ Ինչպիսի երջանկություն, որ ունենք նման արժեքներ, նման զինվորներ, հրամանատարներ, հոգեւորականներ... Հրանտ ՄԵԼԻՔ-ՇԱՀՆԱԶԱՐՅԱՆ


text: Բանջուլը (անգլերեն՝ Banjul) Գամբիայի մայրաքաղաքն է։ Ծովային նավահանգիստ Սենտ Մերի կղզու արեւելքում, Գամբիա գետի գետաբերանում։ Բնակչությունը՝ ։ Պատմություն Հիմնադրել են անգլիացիները 1816-ին եւ բրիտանական գաղութների մինիստրի անունով կոչել Բաթերստ (Bathurst), 1973-ին վերանվանվել է Բանջուլ (Banjul. արտասանվում է նաեւ Բանժուլ)։ Աֆրիկայի քաղաքներ Աֆրիկյան մայրաքաղաքներ Գամբիայի քաղաքներ Գամբիայի մարզեր Գամբիայի տեղական ինքնակառավարման տարածքներ 1816 թվականին հիմնադրված բնակավայրեր


Լատվիայում լույս է տեսել Հովհաննես Թումանյանի հեքիաթների ժողովածուն - HayDzayn Լատվիայում տպվել է Հովհաննես Թումանյանի հեքիաթների ժողովածուն: Այս մասին իր ֆեյսբուքյան էջում գրել է Լատվիայում ՀՀ դեսպան Տիգրան Մկրտչյանը: Դեսպանը մասնավորապես նշել է. «Ուրախ ենք տեղեկացնել, որ Լատվիայում վերջապես լույս է տեսել Հովհաննես Թումանյանի հեքիաթների ժողովածուն։ Թարգմանիչը լատվիացի հայագետ Վալդա Սալմինյան է, նկարազարդողը տաղանդավոր նկարիչ Նարարա Մուրադյանն է, հրատարակիչը տեղական Janis Roze հրատարակչություն է։ Ծրագիրը կյանքի է կոչվել Լատվիայում ՀՀ դեսպանության եւ ՀՀ գիտության, կրթության, մշակույթի եւ սպորտի նախարարության ջանքերով եւ աջակցությամբ՝ մեծանուն հայ գրողի՝ Հովհ. Թումանյանի 150-ամյակի միջոցառումների շրջանակներում։ Աջակցության համար շնորհակալ ենք Վլադիմիր Մխիթարյանին ։ Շնորհակալ ենք ծրագրում ներգրավված բոլոր գործընկերներին։ Շուտով հրատարակիչության հետ միասին կկազմակերպենք գրքի շնորհանդեսը» ։։


Սիրելի՛ հայրենակիցներ, Կարող ենք արձանագրել եւս մեկ դրական տեղաշարժ՝ տնտեսության եւ տրանսպորտի ոլորտների համար: Երեկ Ռուսաստանի Դաշնության եւ Վրաստանի ներկայացուցիչները հանդիպել են Պրահայում եւ քննարկել 2011թ.-ին կնքված «Մաքսային վարչարարության եւ ապրանքի առեւտրի մոնիթորինգի մեխանիզմի հիմնական սկզբունքների մասին» համաձայնագրի կիրառկման մանրամասներ: Կողմերը համաձայնություն են ձեռք բերել որ Աբխազիայի, Հարավային Օսիայի տարածքներում բեռների մաքսային վերահսկողության համար պետք է ձեւավորվի եռակողմ հանձնաժողով` Վրաստանի, Ռուսաստանի եւ շվեյցարական SGS ընկերության ներկայացուցիչներից: Համաձայնագրի կյանքի կոչվելու պարագայում մենք կունենանք բեռնափոխադրման այլընտրանքային ճանապարհներ՝ այն դեպքերում, երբ Վերին Լարսի ավտոճանապարհը փակ լինի: Համաձայնագրի իրականացման մասին ենք նաեւ զրուցել ՌԴ նախագահ Վլադիմիր Պուտինի հետ՝ մայիսի 14-ին Սոչիում կայացած հանդիպման ժամանակ: Մենք բարձր ենք գնահատում կողմերի պատրաստակամությունն ու ջանքերը մեզ համար չափազանց կարեւոր այս պայմանագրի իրականացման ուղղությամբ:


text: Լուրեր Հայաստանից եւ Աշխարից ...| FMG.NEWS ՀՀ տրանսպորտի, կապի եւ տեղեկատվական տեխնոլոգիաների նախարարության շենքը դրվում է աճուրդի » Լուրեր Հայաստանից եւ Աշխարից ...|FMG.NEWS 02.08.2017, 21:42, ՀՀ տրանսպորտի, կապի եւ տեղեկատվական տեխնոլոգիաների նախարարության շենքը ՀՀ կառավարությունը աճուրդի է դնում: Այդ մասին որոշման նախագիծը ներառված է կառավարության օգոստոսի 3-ի նիստի օրակարգում։ Նախագծով առաջարկվում է` «Հայաստանի Հանրապետության տրանսպորտի, կապի եւ տեղեկատվական տեխնոլոգիաների նախարարության աշխատակազմ» պետական կառավարչական հիմնարկին ամրացված Նալբանդյան փողոց 28 հասցեում գտնվող շենքը եւ դրա օգտագործման ու սպասարկման համար հատկացված հողամասից բաժնային մաս հանդիսացող հողամասն օտարել դասական աճուրդով: Գույքի գնահատված արժեքը կազմում է 13 223 400 652 դրամ, գնորդը պարտավոր է վճարել նաեւ հողամասի բաժնային մասի կադաստրային արժեքը` 151 239 348 դրամ:


Լրատվություն Մամլո հաղորդագրություններ 28.05.2017 / Նախագահ Սերժ Սարգսյանը ներկա է գտնվել «Ավրորա» մրցանակի շնորհման արարողությանը Նախագահ Սերժ Սարգսյանը եւ տիկին Ռիտա Սարգսյանն այսօր Կարեն Դեմիրճյանի անվան մարզահամերգային համալիրում ներկա են գտնվել 2017թ. «Ավրորա» մրցանակի շնորհման արարողությանը: 203b 28.05.2017 / Հանրապետության տոնի առիթով Նախագահի նստավայրում տեղի է ունեցել պարգեւատրման արարողություն Նախագահի նստավայրում այսօր տեղի է ունեցել Հանրապետության տոնի առթիվ պետական պարգեւների եւ կոչումների շնորհման արարողությունը: Գիտության, կրթության, առողջապահության, տնտեսության, արվեստի եւ մշակույթի, սպորտի ոլորտներում ունեցած վաստակի, արդյունավետ աշխատանքի, հայրենասիրության, անմնացորդ նվիրումի, հայրենիք-սփյուռք կապերի խորացման եւ ընդլայնման գործում ունեցած նշանակալի ավանդի համար Հանրապետության Նախագահը մի խումբ անձանց պարգեւատրել է պետական բարձրագույն պարգեւներով , շնորհել նաեւ պատվավոր... 28.05.2017 / Նախագահն ընդունել է Մադրիդյան ակումբի եւ «Ավրորա» մրցանակաբաշխության ընտրող հանձնաժողովի ներկայացուցիչներին Նախագահ Սերժ Սարգսյանն այսօր նախագահական նստավայրում թեյի սեղանի շուրջ հյուրընկալել է Մադրիդյան ակումբի եւ «Ավրորա» մրցանակաբաշխության ընտրող հանձնաժողովի ներկայացուցիչներին, որոնց կազմում են Մադրիդյան ակումբի անդամներ, Տանզանիայի նախկին նախագահ Բենջամին Մկապան եւ Բոթսվանայի նախկին նախագահ Ֆեստուս Մոգայեն, ովքեր հրավիրված են մասնակցելու այսօր Երեւանում կայանալիք «Ավրորա» մրցանակի շնորհման արարողությանը, ինչպես նաեւ՝ Մեքսիկայի նախկին նախագահ Էռնեստո Սեդիլյոն, ով... 28.05.2017 / Նախագահը Սարդարապատում մասնակցել է Հանրապետության տոնին նվիրված հանդիսավոր միջոցառմանը Նախագահ Սերժ Սարգսյանն այսօր Սարդարապատի հերոսամարտի հուշահամալիրում Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի, Հանրապետության բարձրագույն ղեկավարության եւ հուշահամալիր այցելած հյուրերի հետ մասնակցել է Հանրապետության տոնին նվիրված տոնակատարությանը: Հանրապետության Նախագահը ծաղկեպսակ է դրել Սարդարապատի ճակատամարտի հերոսների հիշատակը հավերժացնող հուշակոթողին եւ հարգանքի տուրք մատուցել: Զորահանդեսի մասնակիցներին ողջունելուց եւ Պատվո նվագախմբի հանդիսավոր քայլերթը ընդունելուց հետո Նախագահը... 27.05.2017 / Կայացել է «Հայաստան» համահայկական հիմնադրամի հոգաբարձուների խորհրդի եւ տեղական մարմինների 26-րդ համատեղ նիստը Այսօր ՀՀ կառավարության ընդունելությունների տանը տեղի է ունեցել «Հայաստան» համահայկական հիմնադրամի հոգաբարձուների խորհրդի եւ տեղական մարմինների 26-րդ համատեղ նիստը, որը վարել է խորհրդի նախագահ, ՀՀ Նախագահ Սերժ Սարգսյանը: Հանրապետության Նախագահը շնորհավորել է բոլորին «Հայաստան» համահայկական հիմնադրամի 25-րդ տարեդարձի կապակցությամբ՝ այն նշանակալի հոբելյան համարելով Հայաստան-Արցախ-սփյուռք եռամիասնության համատեքստում: «Հարգելի՛ գործընկերներ,... 26.05.2017 / Նախագահը ներկա է գտնվել «Հայաստան» համահայկական հիմնադրամի 25-ամյակին նվիրված հանդիսավոր երեկոյին 2002 Նախագահ Սերժ Սարգսյանը եւ տիկին Ռիտա Սարգսյանը Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի, Արցախի Հանրապետության Նախագահ Բակո Սահակյանի, «Հայաստան» համահայկական հիմնադրամի հոգաբարձուների խորհրդի անդամների եւ բազմաթիվ հյուրերի հետ այսօր Կամերային երաժշտության ազգային կենտրոնում ներկա են գտնվել «Հայաստան» համահայկական հիմնադրամի 25-ամյակին նվիրված հանդիսավոր երեկոյին:


text: Նոյն ուներ կին ու երեք տղա։ Նրա որդիների անուններն էին Սեմ, Քամ եւ Հաբեթ, որոնք բոլորն էլ ամուսնացած էին։ Այսպիսով՝ Նոյի ընտանիքը բաղկացած էր ութ հոգուց։ Օրերից մի օր Աստված Նոյին անսովոր բան պատվիրեց՝ մի մեծ տապան կառուցել։ Այս տապանն իր մեծությամբ նավի չափ էր, բայց արտաքին տեսքից ավելի շուտ այն նմանվում էր մի մեծ, երկար արկղի։ «Երեք հարկով այն շինիր,— պատվիրեց Աստված,— ու սենյակներ առանձնացրու այնտեղ»։ Սենյակները Նոյի ու իր ընտանիքի անդամների, կենդանիների եւ նրանց համար անհրաժեշտ սննդի համար էին։ Աստված նաեւ հանձնարարեց Նոյին տապանն այնպես կառուցել, որ ջուրը չլցվեր նրա մեջ։ «Ես մեծ ջրհեղեղ եմ բերելու երկրի վրա ու կործանելու եմ ողջ աշխարհը։ Ով որ չմտնի տապան, կմահանա»,— զգուշացրեց նա։ Նոյն ու իր որդիները հնազանդվեցին Եհովային ու սկսեցին տապանի շինարարությունը։ Բայց մնացած մարդիկ ծիծաղում էին նրանց վրա։ Նրանք շարունակում էին չարություն գործել։ Իսկ երբ Նոյը հաղորդում էր նրանց Աստծու նախազգուշական խոսքերը, ոչ մեկը նրան չէր հավատում։ Տապանի շինարարությունը երկար ժամանակ տեւեց, քանի որ այն բավականաչափ մեծ էր։ Վերջապես, շատ տարիներ անցան, մինչեւ որ շինարարությունն ավարտվեց։ Դրանից հետո Աստված պատվիրեց Նոյին կենդանիներին մտցնել տապան։ Որոշ տեսակի կենդանիներից նա պատվիրեց վերցնել երկու հատ՝ արու եւ էգ, իսկ մյուս տեսակներից՝ յոթ հատ։ Աստված նաեւ պատվիրեց Նոյին իր հետ վերցնել թռչունների բոլոր տեսակներից։ Նոյն այդպես էլ արեց։ Ամենավերջում տապան մտան Նոյն ու իր ընտանիքի անդամները։ Եվ Աստված փակեց տապանի դուռը։ Նոյն ու իր ընտանիքը ներսում սպասում էին... Մի պահ պատկերացրու, որ դու էլ ես նրանց հետ գտնվում տապանի ներսում ու սպասում ես։ Իսկապե՞ս տեղի կունենա ջրհեղեղը, ինչպես որ Աստված էր ասել։ Ծննդոց 6։9-22; 7։1-9։ Հարցեր - Նոյի ընտանիքը քանի՞ հոգուց էր բաղկացած, եւ նրա երեք որդիների անունները ի՞նչ էին։ - Աստված ի՞նչ արտասովոր բան խնդրեց Նոյին անել եւ ինչո՞ւ։ - Նոյի շրջապատում ապրող մարդիկ ինչպե՞ս արձագանքեցին, երբ նա հայտնեց նրանց տապանի մասին։ - Աստված ի՞նչ պատվիրեց Նոյին կենդանիների հետ կապված։ - Այն բանից հետո, երբ Աստված փակեց տապանի դուռը, Նոյն ու իր ընտանիքի անդամները ի՞նչ պետք է անեին։ Լրացուցիչ հարցեր - Կարդա՛ Ծննդոց 6։9-22 համարները։ Ինչի՞ շնորհիվ Նոյը դարձավ Աստծու հայտնի երկըրպագուներից մեկը (Ծննդ. 6։9, 22)։ Եհովան ինչպե՞ս է վերաբերվում բռնությանը, ու սա ինչպե՞ս պետք է ազդի մեզ վրա ժամանցի ձեւեր ընտրելու հարցում (Ծննդ. 6։11, 12; Սաղ. 11։5, ԱԱ)։ Ինչպե՞ս կարող ենք ընդօրինակել Նոյին, երբ Եհովայի կազմակերպության միջոցով առաջնորդություն ենք ստանում (Ծննդ. 6։22; Ա Յովհ. 5։3)։ - Կարդա՛ Ծննդոց 7։1-9 համարները։ Այն փաստը, որ Եհովան արդար համարեց անկատար մարդ Նոյին, ինչպե՞ս է քաջալերում մեզ այսօր (Ծննդ. 7։1; Առակ. 10։16; Ես. 26։7)։


text: Պորտ-օ-Պրենս (), Հայիթիի մայրաքաղաքը եւ արտաքին առեւտրային նավահանգիստ։ 2015 թվականի դրությամբ բնակչության թիվը կազմում է 1,897,859 մարդ, ագլոմերացիայի հետ միասին՝ 3,296,386 մարդ։ Հայիթիի Վիճակագրության եւ ինֆորմատիկայի ինստիտուտի (IHSI) որոշման համաձայն, Պորտ-օ-Պրենսի քաղաքամերձ գոտու մեջ են մտնում հետեւյալ շրջանները՝ Դելմաս, Սիթե Սոլեյ, Տաբարե, Քարֆուր եւ Պետիոնվիլ։ Պորտ-օ-Պրենսը տուժել է 2010 թվականի հունվարի 12-ի երկրաշարժից : Բազմաթիվ շինություններ վնասվել կամ ավերվել են։ Հայիթիի կառավարության գնահատմամբ, զոհերի թիվը կազմել էր 230 000 մարդ։ Պատմություն 1706 թվականին Գոնավ ծովածոց է ժամանել ֆրանսիական «Պրենս» (Արքայազն) նավը։ Նավապետը ծովածոցն անվանեց Պորտ-օ-Պրենս, ինչը նշանակում էր ««Արքայազն» նավի նավահանգիստ»։ Հիմնադրվել է 1748 թվականին, որպես նավահանգիստ։ Տեղաբնակ հնդկացիները դաժանորեն ոչնչացվել են գաղութարարների կողմից, իսկ այնուհետեւ այստեղ բերվել են աֆրիկացի ստրուկներ ոսկե հանքերում եւ պլանտացիաներում աշխատելու համար։ 1770 թվականից քաղաքy եղել է ֆրանսիական Սան Դոմինգո գաղութի կենտրոնը։ Քաղաքի ճարտարապետություն Պորտ-օ-Պրենսը կառուցված է ամֆիթատրոնի տեսքով նավարկության համար ամենահարմար եւ ամենագեղատեսիլ ծովածոցի ափին։ Մայրաքաղաքի կենտրոնը կառուցապատված է գեղեցիկ սպիտակ շինություններով։ Մասնավորապես շատ գեղեցիկ են երկու հրապարակները՝ Շամ-դե-Մարսը (Մարսի դաշտ), որը իրենից ներկայացնում է զբոսայգու եւ շքերթների համար նախատեսված հրապարակի ինքնատիպ համադրություն, եւ Անկախության հրապարակը, որը հայտնի է իր գեղեցիկ գազոններով եւ բույսերով։ Հրապարակում է գտնվում նախագահի պալատը, պերճաշուք հյուրանոցներ։ Քաղաքի կենտրոնում է գտնվում շատ գեղեցիկ զբոսայգի։ Տեսարժան վայրերի շարքին է դասվում նար Նոտր Դամ տաճարը։ Տուրիզմ Մինչ 1983 թվականը տուրիզմը Պորտ-օ-Պրենսում համարվում էր քաղաքային բյուջեի կարեւոր մասը։ Օտարերկրացիներին գրավում էին վուդու արարողությունները, ինչպես նաեւ յուրօրինակ հուշանվերների ձեռքբերումը։ Բնական պայմաններ Մայրաքաղաքը գտնվում է Պորտ-օ-Պրենս հարմարավետ ծովածոցում, Հայիթի կղզու արեւմուտքում։ Այստեղ կլիման արեւադարձային պասատային է։ Տարվա ընթացքում ջերմաստիճանը աննշան տատանվում է +25-ից մինչեւ +28 °C-ի սահմաններում։ Առկա է երկու անձրեւային սեզոն՝ ապրիլից հունիս եւ սեպտեմբերից նոյեմբեր։ Տեղումների տարեկան քանակը կազմում է մոտ 1500 մմ։ Քաղաքի արվարձաններում բուսականությունն արեւադարձային է, սակայն հաճախ կարելի է հանդիպել կակտուսների եւ իշակաթնուկների, որոնք երաշտակայուն են։ Կենդանական աշխարհը շատ աղքատ է բազմաթիվ կենդանատեսակների լրիվ ոչնչացման պատճառով։ Ծանոթագրություններ Հայիթի Հյուսիսային Ամերիկայի երկրների մայրաքաղաքներ Հայիթիի քաղաքներ 1749 թվականին հիմնադրված բնակավայրեր


Լրատվություն Մամլո հաղորդագրություններ Նախագահի նստավայրում տեղի է ունեցել Տաջիկստանի նախագահի դիմավորման պաշտոնական արարողությունը 14.06.2017 - 4752x3168px - 7 Մբ - 4772x3182px - 6 Մբ - 4752x3168px - 7 Մբ - 3285x4927px - 4 Մբ - 4628x3085px - 6 Մբ - 2697x4046px - 5 Մբ - 5101x3401px - 6 Մբ - 3168x4752px - 5 Մբ - 1500x1161px - 808 Կբ - 1500x998px - 1 Մբ - 1500x974px - 1 Մբ - 1500x998px - 891 Կբ - 1500x1026px - 1 Մբ - 1500x998px - 996 Կբ - 1500x998px - 1 Մբ - 1500x1079px - 829 Կբ - 1500x1017px - 742 Կբ - 1500x921px - 1 Մբ - 1500x1170px - 1 Մբ - 1500x965px - 966 Կբ - 1500x965px - 966 Կբ - 1500x982px - 967 Կբ - 1500x1026px - 1 Մբ - 1500x949px - 1 Մբ - 1500x1078px - 1 Մբ - 1500x998px - 789 Կբ - 1500x1018px - 841 Կբ - 27ba 1500x1018px - 798 Կբ - 1500x998px - 1 Մբ - 1500x998px - 2 Մբ - 1500x998px - 2 Մբ - 1500x998px - 2 Մբ - 1000x767px - 670 Կբ - 1500x998px - 2 Մբ - 1500x1039px - 847 Կբ - 1500x998px - 1 Մբ - 1500x1044px - 2 Մբ - 1500x938px - 1 Մբ - 1500x998px - 1 Մբ - 1500x987px - 1 Մբ Նախագահ Սերժ Սարգսյանի հրավերով պաշտոնական այցով այսօր Հայաստանի Հանրապետություն է ժամանել Տաջիկստանի Հանրապետության նախագահ Էմոմալի Ռահմոնը: Տաջիկստանի նախագահն առավոտյան այցելել է Ծիծեռնակաբերդի հուշահամալիր՝ ծաղկեպսակ դրել Հայոց մեծ եղեռնի զոհերի հուշարձանին եւ հարգանքի տուրք մատուցել Ցեղասպանության անմեղ զոհերի հիշատակին: Նախագահ Ռահմոնը հուշահամալիրի Հիշողության պուրակում նաեւ ջրել է իր տնկած եղեւնին: Հանրապետության Նախագահի նստավայրում այնուհետեւ տեղի է ունեցել Տաջիկստանի նախագահի դիմավորման պաշտոնական արարողությունը, որից հետո կայացել է նախագահներ Սերժ Սարգսյանի եւ Էմոմալի Ռահմոնի առանձնազրույցը: Նախագահ Սերժ Սարգսյանը ողջունել է հյուրին եւ նշել, որ նրա այցը Հայաստան նաեւ խորհրդանշական բնույթ է կրում, քանի որ այս տարի Հայաստանը եւ Տաջիկստանը տոնում են դիվանագիտական հարաբերությունների հաստատման 25-ամյակը: Հանրապետության Նախագահի համոզմամբ, նման այցելությունները լավ հնարավորություն են վերլուծելու, ամփոփելու այն ուղին, որ երկու երկրներն անցել են 25 տարիների ընթացքում, մյուս կողմից, իհարկե, նաեւ մտքեր փոխանակելու երկկողմ հարաբերությունների զարգացման հեռանկարի, տարածաշրջանային եւ միջազգային արդի խնդիրների շուրջ: Նախագահ Սարգսյանը կարեւորել է Տաջիկստանի նախագահի այցի շրջանակներում ստորագրվելիք փաստաթղթերը, որոնք, ըստ նրա, կլրացնեն երկկողմ հարաբերությունների օրակարգը, ինչի անհրաժեշտությունը կա, քանի որ համագործակցության ներկայիս մակարդակը չի համապատասխանում ոչ հայ եւ տաջիկ ժողովուրդների բարեկամության եւ ոչ էլ երկու երկրների միջպետական հարաբերությունների մակարդակին: Հանրապետության Նախագահն ընդգծել է, որ Հայաստանը պատրաստ է ցանկացած ոլորտում ակտիվ համագործակցության եւ գոհունակությամբ է խոսել նախագահ Ռահմոնի այցի շրջանակներում Երեւանում կազմակերպված գործարար համաժողովի ու միջկառավարական հանձնաժողովի նիստի մասին: Տաջիկստանի նախագահը շնորհակալություն է հայտնել Հայաստանի Նախագահին հիասքանչ, հնագույն երկիր՝ Հայաստան, հրավերի եւ ջերմ հյուրընկալության համար: Նախագահ Ռահմոնը համակարծիք է եղել հայ գործընկերոջ հետ, որ այսօր ստորագրվելիք փաստաթղթերը լավ հնարավորություն են բոլոր ոլորտներում իրավապայմանագրային դաշտի հիման վրա զարգացնելու հարաբերությունները: Էմոմալի Ռահմոնը փոխգործակցության հեռանկարային ուղղությունների շարքում նշել է առեւտրի, գյուղատնտեսական ապրանքների արտադրության եւ վերամշակման, սննդարդյունաբերության, թեթեւ արդյունաբերության, հանքարդյունաբերության, էներգետիկայի, հեռահաղորդակցության, գիտության եւ կրթության, առողջապահության ոլորտները: Տաջիկստանի նախագահն ընդգծել է, որ հենց այդ նպատակով իր գլխավորած պատվիրակության կազմում ընդգրկվել են գործարար շրջանակների ներկայացուցիչներ, որոնք մասնակցում են երեւանյան գործարար համաժողովին: Նախագահ Ռահմոնը դրվատանքով է խոսել հայաստանյան գործարար համայնքի մասին՝ նշելով, որ հատկապես գյուղատնտեսական ապրանքների վերամշակման ոլորտում Հայաստանը մեծ հաջողություններ ունի, եւ Տաջիկստանում կցանկանան նույնպիսի հմտություններ ձեռք բերել՝ հաշվի առնելով ոլորտի արդի տեխնոլոգիաները եւ նորարարությունները: Տաջիկստանի նախագահի պաշտոնական այցի շրջանակներում Նախագահի նստավայրում մեկնարկել են ընդլայնված կազմով բանակցությունները՝ երկու երկրների պատվիրակությունների մասնակցությամբ:a7b